title: ভূত্বকীয় পাত

text: ভূত্বকীয় পাত মূলত পৃথিবীর অভ্যন্তরের গলিত অংশটির সবচেয়ে বাইরের আবরণ, যা আসলে পাথরের একটি স্তর, যার উপরে পৃথিবীর উপরস্থ সবকিছু অবস্থান করছে।


title: ভূত্বকীয় পাত

text:
তিন ধরনের ভূত্বকীয় পাত সীমানা লক্ষ্য করা যায়। সেগুলো হলঃপৃথিবীতে নিচের ভূত্বকীয় পাতসমূহ শনাক্ত করা হয়েছে।
সংজ্ঞাগত দিক দিয়ে এদের মধ্যে প্রধান ভূত্বকীয় পাত মোটামুটি ৮টি:
ডজনখানেক অপ্রধান পাত থাকলেও মোটামুটি ৭টি হলো:


title: ভূত্বকীয় পাত

text: ভূত্বকীয় পাত তত্ত্ব যদিও পৃথিবীকে ঘিরে শুরু হয়েছিল এবং পৃথিবীকেন্দ্রীকই আছে, কিন্তু বিজ্ঞানের আধুনিক গবেষণা অনুযায়ী ভূত্বকীয় পাত শুধু পৃথিবীতেই সীমাবদ্ধ নয়, এই তত্ত্ব অন্যান্য অনেক জ্যোতিষ্ক বা মহাকাশীয় বস্তুতে প্রযোজ্য। আমাদের সৌরজগতের শুক্র গ্রহ, মঙ্গল গ্রহ ছাড়াও বৃহস্পতি গ্রহের উপগ্রহসমূহে, শনি গ্রহের উপগ্রহ টাইটানে ভূত্বকীয় পাত অস্তিত্ব দেখা যায়। এছাড়াও আমাদের সৌরজগতের বাইরের অন্যান্য জ্যোতিষ্ককে ঘিরে আবর্তিত পৃথিবীসদৃশ মহাকাশীয় বস্তুতেও, বিশেষ করে যেসকল মহাকাশীয় বস্তুতে পানির বিশাল উৎস বা সমুদ্র রয়েছে, সেগুলোতে ভূত্বকীয় পাতের অস্তিত্ব থাকতে পারে বলে বিজ্ঞানীরা বিশ্বাস করেন।


title: সায়েন্স

text: সায়েন্স (ইংরেজি ভাষায়: Science) "অ্যামেরিকান এসোসিয়েশন ফর দি এডভান্সমেন্ট অফ সায়েন্স" (American Association for the Advancement of Science, AAAS) এর অফিসিয়াল বৈজ্ঞানিক সাময়িকী বা জার্নাল। এটি একটি পিয়ার-রিভিউড বৈজ্ঞানিক জার্নাল যাতে বিভিন্ন গবেষণাপত্র এবং সে সংশ্লিষ্ট খবর ও আলোচনা-সমালোচনা প্রকাশিত হয়। AAAS একটি মার্কিন অলাভজনক প্রতিষ্ঠান যারা সায়েন্স এর পাশাপাশি আরও বেশ কিছু পত্রিকা এবং বই প্রকাশ করে থাকে।


title: আলমগীর কবির

text: আলমগীর কবির (ডিসেম্বর ২৬, ১৯৩৮ রাঙামাটি জেলায় – জানুয়ারি ২০, ১৯৮৯) স্বনামধন্য বাংলাদেশী চলচ্চিত্র পরিচালক এবং সাংস্কৃতিক ব্যক্তিত্ব। তিনি বাংলাদেশের চলচ্চিত্র ইতিহাসে বেশ কিছু প্রভাবশালী চলচ্চিত্র নির্মাণ করেন। তার তিনটি চলচ্চিত্র ব্রিটিশ ফিল্ম ইন্সটিটিউটের "বাংলাদেশের সেরা ১০ চলচ্চিত্র" তালিকায় স্থান পেয়েছে।


title: আলমগীর কবির

text: ২০০৮ সালে পরিচালক কাওসার চৌধুরী আলমগীর কবিরের কর্মজীবন নিয়ে গুণী চলচ্চিত্র ব্যক্তিদের সাক্ষাৎকার, তাঁর নির্মিত চলচ্চিত্রের পর্যালোচনা এবং তাঁর লাইভ ফুটেজ যুক্ত করে প্রতিকূলের যাত্রী নামের একটি প্রামাণ্য চিত্র নির্মাণ করেন।


title: আলমগীর কবির

text: তিনি ১৯৩৮ সালের ২৬শে ডিসেম্বর রাঙ্গামাটিতে জন্মগ্রহণ করেন। তাঁর পৈতৃক বাসস্থান ছিল বরিশাল জেলায় অবস্থিত বানারিপাড়া উপজেলায়। আলমগীর কবির তাঁর শিক্ষা জীবন শুরু করেন হুঘলি কলেজিয়েট স্কুল থেকে। তিনি ১৯৫২ সালে ঢাকা কলেজিয়েট স্কুল থেকে ম্যাট্রিক এবং ১৯৫৪ সালে ঢাকা কলেজ থেকে ইন্টারমিডিয়েট পরীক্ষায় পাশ করেন। ঢাকা বিশ্ববিদ্যালয় থেকে পদার্থবিজ্ঞান বিষয়ে স্নাতক ডিগ্রি গ্রহণের পরে, তিনি অক্সফোর্ড বিশ্ববিদ্যালয়ে ইলেক্ট্রিক্যাল ইঞ্জিনিয়ারিং বিষয়ে উচ্চতর শিক্ষা লাভের উদ্দেশ্যে ইংল্যান্ড চলে যান। এই সময়ে তিনি ইংগনমার বার্গম্যানের "সেভেনথ সিল" সম্পর্কে জানতে পারেন। তিনি চলচ্চিত্রটি বেশ কয়েকবার দেখেন এবং চলচ্চিত্র নির্মাণের প্রতি আকৃষ্ট হন। তিনি এ সময়ে চলচ্চিত্রশিল্পের ইতিহাস, চলচ্চিত্র পরিচালনা এবং কলাশাস্ত্রের উপর বেশ কয়েকটি প্রশিক্ষণ কোর্স সম্পন্ন করেন।


title: আলমগীর কবির

text: তিনি ইংল্যান্ডের কম্যুনিস্ট পার্টিতে যোগ দেন এবং কম্যুনিস্ট পার্টির খবরের কাগজ, "ডেইলি ওয়ার্কারের" প্রতিবেদক হিসেবে কাজ শুরু করেন। কম্যুনিস্ট দৈনিকের প্রতিবেদক হিসেবে, তিনি কিউবার রাষ্ট্রপতি ফিডেল ক্যাস্ত্রোর স্বাক্ষাতকার গ্রহণ করেন। তিনি প্যালেস্টাইন এবং আলজেরিয়ার স্বাধীনতাযুদ্ধেও কাজ করেন। আলমগীর লন্ডনে ইস্ট পাকিস্তান হাউস এবং ইস্ট বেঙ্গল লিবারেশন ফ্রন্ট নামের সংগঠন গড়ে তোলেন এবং জাতিগত বৈষম্যের বিরুদ্ধে বিভিন্ন কার্যক্রমে সক্রিয় হন।


title: আলমগীর কবির

text: ১৯৬৬ সালে আলমগীর স্বদেশে ফিরে আসেন। বামপন্থী আন্দোলনে জড়িত থাকার কারণে আয়ূব সরকার তাকে গ্রেফতার করে। পরবর্তীতে, তিনি একজন সাংবাদিক হিসেবে তার পেশাজীবন শুরু করেন এবং খুব অল্প সময়ের মধ্যেই একজন চলচ্চিত্র সমালোচক হিসেবে জনপ্রিয়তা লাভ করেন। ১৯৭১ সালে স্বাধীনতার যুদ্ধ নির্মাণ শুরু সময়ে, তিনি স্বাধীন বাংলা বেতার কেন্দ্রের ইংরেজি বিভাগে প্রধান হিসেবে যোগ দেন। তিনি নির্বাসিত বাংলাদেশ সরকারের প্রধান প্রতিবেদক হিসেবেও কাজ করেন। এ সময় তিনি প্রামান্যচিত্র নির্মাণের মাধ্যমে তার পরিচালক জীবন শুরু করেন।


title: আলমগীর কবির

text: স্বাধীনতার যুদ্ধের পরে, তিনি পূর্ণদৈর্ঘ্য চলচ্চিত্র নির্মাণ শুরু করেন। তার চলচ্চিত্রগুলো বেশ সমালোচিত এবং জনপ্রিয়তা লাভ করে।


title: আলমগীর কবির

text: আলমগীর কবির ১৯৭৩ সালে নির্মাণ করেন মুক্তিযুদ্ধ ভিত্তিক চলচ্চিত্র ধীরে বহে মেঘনা। এই চলচ্চিত্রটির নির্মাণশৈলী বাংলাদেশে নির্মিত যেকোনো মুক্তিযুদ্ধ ভিত্তিক চলচ্চিত্র থেকে আলাদা। এটিতে কবির যুক্ত করেছেন মুক্তিযুদ্ধের ফুটেজ ও ফিকশন যেমন- মুজিবনগর সরকারের শপথ গ্রহণ, মুক্তিযোদ্ধাদের যুদ্ধযাত্রা, ১৬ ডিসেম্বর ট্রাকভর্তি মুক্তিযোদ্ধাদের জয়ধ্বনি এবং ঘরে ফেরার দৃশ্য। এই চলচ্চিত্রের জন্য তিনি শ্রেষ্ঠ পরিচালক হিসেবে "বাংলাদেশ চলচ্চিত্র সাংবাদিক সমিতি পুরস্কার" (বাচসাস) এবং "জহির রায়হান চলচ্চিত্র পুরস্কার" লাভ করেন। এটি ছিল কবির পরিচালিত প্রথম পূর্ণদৈর্ঘ্য চলচ্চিত্র।


title: আলমগীর কবির

text: এরপর ১৯৭৫ সালে কবির নির্মাণ করেন তাঁর দ্বিতীয় পূর্ণদৈর্ঘ্য চলচ্চিত্র সূর্য কন্যা। এই চলচ্চিত্রে কবির উপস্থাপন করেছেন ব্যক্তি, সমাজ ও ইতিহাসে নারীর অবস্থানের সাহসী ব্যাখ্যা। তাঁর "সূর্যকন্যা'র" একটি স্বপ্নের সাহসী চরিত্র ছিল "ল্যানিন"। এই চলচ্চিত্রের দক্ষ নির্মাণ শৈলীর জন্য তিনি শ্রেষ্ঠ পরিচালক ও শ্রেষ্ঠ চিত্রনাট্যকার হিসেবে জাতীয় চলচ্চিত্র পুরস্কার লাভ করেন। এছাড়াও লাভ করেন জহির রায়হান চলচ্চিত্র পুরস্কার।


title: আলমগীর কবির

text: কবির ১৯৭৭ সালে নির্মাণ করেন তাঁর তৃতীয় পূর্ণদৈর্ঘ্য চলচ্চিত্র সীমানা পেরিয়ে। এটি নির্মাণ করা হয় মূলত ১৯৭০-এর ভয়াবহ জলোচ্ছ্বাসের একটি সত্যি ঘটনাকে কেন্দ্র করে। সেই সময় এই জলোচ্ছ্বাসের ধ্বংসলীলার প্রায় তিন মাস পর একজোড়া মানব-মানবীকে বরিশালের দক্ষিণের একটি সামুদ্রিক চরে আদিম পরিস্থিতিতে কোনো রকমে বেঁচে থাকতে দেখা গিয়েছিল। ঢাকার তত্কালীন সংবাদপত্রে ঘটনাটির বিবরণ কবিরের দৃষ্টি আকর্ষণ করে এবং তিনি এর বেশ কয়েক বছর পর "সীমানা পেরিয়ে" নামের এই চলচ্চিত্রটি নির্মাণ করেন। সুদক্ষতার সাথে এই চলচ্চিত্র নির্মানের জন্য স্বীকৃতি স্বরূপ শ্রেষ্ঠ সংলাপ ও চিত্রনাট্য রচয়িতা হিসেবে জাতীয় চলচ্চিত্র পুরস্কার লাভ করেন।


title: আলমগীর কবির

text: এরপর ১৯৭৯ সালে নির্মাণ করেন রূপালী সৈকতে এটি ছিল কবিরের চতুর্থ পূর্ণদৈর্ঘ্য চলচ্চিত্র। "রুপালি সৈকত" চলচ্চিত্রটিও সেই সময় দারুণ আলোচিত হয়, বিশেষ করে সংবাদ মাধ্যমে। এই চলচ্চিত্রটি শ্রেষ্ঠ চলচ্চিত্র হিসেবে "বাংলাদেশ চলচ্চিত্র সাংবাদিক সমিতি পুরস্কার" (বাচসাস) লাভ করেন।


title: আলমগীর কবির

text: ১৯৮২ সালে কবির নির্মাণ করেন মোহনা চলচ্চিত্রটি, এটি তাঁর পরিচালিত পঞ্চম পূর্ণদৈর্ঘ্য্য চলচ্চিত্র। এই চলচ্চিত্রের জন্য তিনি শ্রেষ্ঠ চিত্রনাট্য রচয়িতার হিসেবে একটি পুরস্কার লাভ করেন। এটি আন্তজার্তিকভাবেও বেশ প্রশংসিত হয়। ১৯৮২ সালের "মস্কো আন্তর্জাতিক চলচ্চিত্র উত্সব"-এ "মোহনা" চলচ্চিত্রের জন্য কবির ডিপ্লোমা অফ মেরিট লাভ করেন।


title: আলমগীর কবির

text: কবির তাঁর ষষ্ঠ পূর্ণদৈর্ঘ্য চলচ্চিত্র নির্মাণ করেন ১৯৮৪ সালে। পরিণীতা নামের এই চলচ্চিত্রটি শ্রেষ্ঠ চলচ্চিত্র হিসেবে জাতীয় চলচ্চিত্র পুরস্কার-এ ভূষিত হয়। ১৯৮৫ সালে তিনি নির্মাণ করেন তাঁর সপ্তম ও সর্বশেষ পূর্ণদৈর্ঘ্য্য চলচ্চিত্র মহানায়ক। এটি প্রযোজনা করেছিলেন বুলবুল আহমেদ।


title: আলমগীর কবির

text:
কবির তাঁর দেড় যুগের চলচ্চিত্র জীবনে সর্বমোট সাতটি পূর্ণদৈর্ঘ্য চলচ্চিত্র নির্মাণ করেছেন। এছাড়াও কবির নয়টি স্বল্প দৈর্ঘ্য চলচ্চিত্র। প্রামাণ্যচিত্র নির্মাণ করেছেন, এগুলো হলো- "লাইবেরেশন ফাইটার", "পোগ্রম ইন বাংলাদেশ", "কালচার ইন বাংলাদেশ", "সুফিয়া, অমূল্য ধন", "ভোর হলো দোর খোল", "আমরা দুজন", "এক সাগর রক্তের বিনিময", "মনিকাঞ্চন" ও চোরাস্রোত।
১৯৬৮ সালে, তিনি মঞ্জরা বেগমকে বিয়ে করেন। তার সাথে বিবাহবিচ্ছেদের পরে, ১৯৭৫ সালে তিনি অভিনেত্রী জয়শ্রী কবিরকে বিয়ে করেন। তিনি ৩ কন্যার জনক ছিলেন। তিনি বগুড়া জেলায় একটি চলচ্চিত্র বিষয়ক অণুষ্ঠানে যোগ দিয়ে ঢাকা ফিরে আসার পথে ২০ জানুয়ারি, ১৯৮৯ সালে নগরবাড়ি ফেরি ঘাটে এক দুর্ঘটনায় নিহত হন।


title: আলমগীর কবির

text: শিল্পকলায় অসাধারণ অবদানের জন্য ২০১০ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। এছাড়াও তিনি


title: জলবায়ু পরিবর্তনের রূপরেখা সম্মেলন

text: জলবায়ু পরিবর্তনের রূপরেখা সম্মেলন (), সংক্ষেপে ইউএনএফসিসিসি বা এফসিসিসি (UNFCCC বা FCCC), জাতিসংঘের পরিবেশ সংক্রান্ত একটি বৈশ্বিক চুক্তি, যা ১৯৯২ খ্রিস্টাব্দের ৩ জুন থেকে ১৪ জুন তারিখে রিও ডি জেনেরিওতে অনুষ্ঠিত জাতিসংঘের পরিবেশ ও উন্নয়ন (UNCED) শীর্ষক সম্মেলনে (যে সম্মেলন "আর্থ সামিট" নামে সাধারণ্যের কাছে পরিচিত) সাক্ষরিত হয়। এই চুক্তির মূল লক্ষ্য ছিল বায়ুমণ্ডলে গ্রিনহাউজ গ্যাস নির্গমনের হার এমন অবস্থায় স্থিতিশীল রাখা, যাতে জলবায়ুগত মানবিক পরিবেশের জন্য তা বিপত্তিকর না হয়।


title: জলবায়ু পরিবর্তনের রূপরেখা সম্মেলন

text: ইউএনএফসিসিসি'র পক্ষগুলোকে বিভক্ত করা হয়েছে:


title: জলবায়ু পরিবর্তনের রূপরেখা সম্মেলন

text:
পরিশিষ্ট ১-এ ৪১টি দেশ অন্তর্ভুক্ত আছে এবং ইউরোপীয় ইউনিয়নও এর এক সদস্য। এই দেশগুলোকে শিল্পমুখী দেশ হিসেবে ধরা হয়েছে এবং এদের অর্থনীতি উন্নয়নের পথে রয়েছে বলে ধরে নেয়া হয়েছে:
অস্ট্রেলিয়া, অস্ট্রিয়া, বেলারুস, বেলজিয়াম, বুলগেরিয়া, কানাডা, ক্রোয়েশিয়া, চেক প্রজাতন্ত্র, ডেনমার্ক, এস্তোনিয়া, ফিনল্যান্ড, ফ্রান্স, জার্মানি, গ্রিস, হাঙ্গেরি, আইসল্যান্ড, আয়ারল্যান্ড, ইতালি, জাপান, লাটভিয়া, Liechtenstein, লিথুনিয়া, লুক্সেমবার্গ, মাল্টা, মোনাকো, নেদারল্যান্ড, নিউজিল্যান্ড, নরওয়ে, পোল্যান্ড, পর্তুগাল, রোমানিয়া, রাশিয়া, স্লোভাকিয়া, স্লোভেনিয়া, স্পেন, সুইডেন, সুইজারল্যান্ড, তুরষ্ক, ইউক্রেন, যুক্তরাজ্য, যুক্তরাষ্ট্র।


title: জলবায়ু পরিবর্তনের রূপরেখা সম্মেলন

text:
tarek=== পরিশিষ্ট ২-এর দেশসমূহ ===
পরিশিষ্ট ২-এ ২৩টি দেশ অন্তর্ভুক্ত আছ এবং ইউরোপীয় ইউনিয়নও এর এক সদস্য। ২০০১ খ্রিস্টাব্দে তুরষ্ক-কে পরিশিষ্ট ২ থেকে সরিয়ে পরিশিষ্ট ১-এ নেয়া হয়েছে, কেননা দেশটি অনুরোধ করেছিল, তাদের অর্থনীতিকে যেন উদীয়মান অর্থনীতি হিসেবে বিবেচনা করা হয়:
অস্ট্রেলিয়া, অস্ট্রিয়া, বেলজিয়াম, কানাডা, ডেনমার্ক, ফিনল্যান্ড, ফ্রান্স, জার্মানি, গ্রিস, আইসল্যান্ড, আয়ারল্যান্ড, ইতালি, জাপান, দক্ষিণ কোরিয়া, লুক্সেমবার্গ, নেদারল্যান্ড, নিউজিল্যান্ড, নরওয়ে, পর্তুগাল, স্পেন, সুইডেন, সুইজারল্যান্ড, যুক্তরাজ্য, যুক্তরাষ্ট্র।


title: সিলেট গীতিকা

text: সিলেটের লোক-মানুষের রচিত মৌখিক কেচ্ছা, কাহিনী, যাত্রা-পালা ইত্যাদি লোক-ভাণ্ডারকে এক সাথে সিলেট গীতিকা হিসেবে আখ্যায়িত করা হয়। সিলেট অঞ্চলের প্রাচীন লোক-মানুষের দৈনন্দিন জীবনধারা, আদিবাসী মানুষের জীবন-জীবিকা, সামন্ততান্ত্রিক শাসন প্রণালী, গ্রামীণ লোকাঁচার, আবেগ অনুভূতি, প্রেম-বিরহ, যুদ্ধ-বিগ্রহ এবং মানবিকতা সম্মেলিত গাঁথাকেই সিলেট গীতিকার উৎস বলে ধরা হয়। অধ্যাপক আসাদ্দর আলীর প্রদত্ত তালিকা অনুসারে ১২০টি লোকগাথাকে সিলেট গীতিকায় অন্তর্ভুক্ত করা হয়েছে ডঃ দীনেশচন্দ্র সেনের প্রচেষ্টায় চন্দ্রকুমার দে পূর্ব ময়মন সিংহ ও সিলেট অঞ্চল থেকে যে সব গীতিকা সংগ্রহ করেছিলেন, সেগুলোই কলকাতা বিশ্ববিদ্যালয় হতে পর্যায়ক্রম পুর্ব্বঙ্গ গীতিকা ও ময়মনসিংহ গীতিকা হিসেবে আত্মপ্রকাশ করে। এছাড়া চৌধুরী গোলাম আকবর ১৯৬৮ সালে বাংলা একাডেমী থেকে ১০ টি গীতিকা নির্বাচন করে একত্রে সিলেট গীতিকা নাম দিয়ে প্রকাশ করেন।


title: ২০০৮ গ্রীষ্মকালীন অলিম্পিকে সাঁতার – পুরুষদের ২০০ মিটার ব্যক্তিগত মেডলি

text:
২০০৮ অলিম্পিক গেমসে পুরুষদের ২০০মিটার ব্যক্তিগত মেডলি বিভাগের প্রতিযোগিতা আগস্টের ১৩ ও ১৫ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে মেডলি সাঁতারের প্রতিযোগিতা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি প্রথমবার বাটারফ্লাই স্ট্রোক, দ্বিতীয়বার ব্যাকস্ট্রোক, তৃতীয়বার ব্রেস্টস্ট্রোক এবং চতুর্থবার অর্থাৎ শেষবার ফ্রিস্টাইল।
সাঁতারের অন্যান্য বিভাগের মত এই ফ্রিস্টাইল অংশে সাঁতারুরা বাটারফ্লাই বা ব্যাকস্ট্রোক বা ব্রেস্টস্ট্রোক ব্যবহার করতে পারেন না; ফলে বেশিরভাগ সাঁতারু এই বিভাগে ফ্রন্ট ক্রল করেন।


text: সেমিফাইনাল ও ফাইনাল ছাড়া সর্বমোট ছয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।


text: ২০০৮ গেমসে যোগ্যতা অর্জনের মাপকাঠি ছিল ২:০১.৪০সেকেন্ড(A মান) এবং ২:০৫.৬৫সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।


title: ধীরে বহে মেঘনা

text: ধীরে বহে মেঘনা ১৯৭৩ সালে মুক্তিপ্রাপ্ত বাংলাদেশি যুদ্ধ চলচ্চিত্র। চলচ্চিত্রটি রচনা এবং পরিচালনা করছেন আলমগীর কবির এবং এটি তার পরিচালিত প্রথম ফিচার চলচ্চিত্র। এটি ১৯৭১ সালের বাংলাদেশের স্বাধীনতা যুদ্ধের পটভূমিতে নির্মিত। অভিনয়ে ছিলেন বুলবুল আহমেদ, ববিতা, গোলাম মুস্তাফা, আনোয়ার হোসেন, খলিল উল্লাহ খান প্রমুখ। অতিতী শিল্পী হিসেবে অভিনয় করেন সুচন্দা।


title: ধীরে বহে মেঘনা

text: চলচ্চিত্রটি প্রযোজান করেছে বাংলাদেশ ফ্লিমস্ ইন্টারন্যাশনাল এবং পরিবেশনা করেছে স্টার ফ্লিম ডিস্ট্রিবিউশন। চিত্রগ্রহণ করেছেন অরুণ রায়, এম এ মোবিন এবং কমল নায়েক।


title: ধীরে বহে মেঘনা

text: ব্রিটিশ ফিল্ম ইনস্টিটিউট দক্ষিণ এশিয়ার সেরা ১০টি চলচ্চিত্রের মধ্যে "ধীরে বহে মেঘনা" অন্তর্ভুক্ত করেছে।


title: ধীরে বহে মেঘনা

text: প্রাথমিকভাবে "ধীরে বহে মেঘনা" চলচ্চিত্রের মূল পরিকল্পনা করেছিলেন জহির রায়হান।চলচ্চিত্রের গান রচনা করেছেন মোহাম্মদ মনিরুজ্জামান এবং সুরারোপ করেছেন সমর দাস। সঙ্গীত পরিচালনা করেছেন সত্য সাহা। এই চলচ্চিত্রে দুইটি গান সংযুক্ত হয়েছে এবং তাতে কণ্ঠ দিয়েছেন হেমন্ত মুখোপাধ্যায় ও সন্ধ্যা মুখোপাধ্যায়।


title: ধীরে বহে মেঘনা

text: ২০০২ সালে ব্রিটিশ ফিল্ম ইন্সটিটিউটের দক্ষিণ এশিয়ার চলচ্চিত্র তালিকায় সেরা ১০টি চলচ্চিত্রের মধ্যে ৮ নম্বর অবস্থানে স্থান পেয়েছে "ধীরে বহে মেঘনা"।


title: সূর্য কন্যা

text: সুর্য কন্যা ১৯৭৫ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করছেন বাংলাদেশের বিখ্যাত চলচ্চিত্রকার আলমগীর কবির। ছবিতে প্রধান দুটি চরিত্রে অভিনয় করেছেন বুলবুল আহমেদ ও জয়শ্রী কবির। এছাড়াও কয়েকটি গুরুপ্তপুর্ণ চরিত্রে অভিনয় করেছেন সুমিতা দেবী, রাজশ্রী বোস, আহসান আলী, অজয় বানের্জী, ।


title: রূপালী সৈকতে

text: রূপালী সৈকতে (ইংরেজী: Rupali Saikate, ইংরেজী অর্থ: The Silver Beach) এটি ১৯৭৯ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করছেন খ্যাতিমান চলচ্চিত্রকার আলমগীর কবির। ছবিতে বিভিন্ন চরিত্রে অভিনয় করেছেন বুলবুল আহমেদ, জয়শ্রী কবির, শর্মিলী আহমেদ, আনোয়ার হোসেন, নুতন, অঞ্জনা রহমান, রোজী সামাদ ও উজ্জল।


title: মোহনা (চলচ্চিত্র)

text: মোহনা এটি খ্যাতিমান চলচ্চিত্রকার আলমগীর কবির পরিচালিত একটি বাংলাদেশী চলচ্চিত্র। ছবিটি ১৯৮২ সালে মুক্তি লাভ করে। ছবিটিতে বিভিন্ন চরিত্রে অভিনয় করেছেন বুলবুল আহমেদ, জয়শ্রী কবির, ইলিয়াস কাঞ্চন, আশীষ লোহা, মাহফুজ, গোলাম মুস্তাফা, অঞ্জনা রহমান, সাইফুদ্দিন ও আহমাদ শরিফ।


title: চন্দ্রগ্রহণ (চলচ্চিত্র)

text: চন্দ্রগ্রহণ এটি ২০০৮ সালের একটি বাংলাদেশী বাংলা ভাষার চলচ্চিত্র। চলচ্চিত্রটি পশ্চিমবঙ্গের জনপ্রিয় লেখক সৈয়দ মুস্তাফা সিরাজ এর একটি ছোটগল্প অবলম্বনে নির্মাণ করেছেন চলচ্চিত্রকার মুরাদ পারভেজ। এবং এটি তাঁর পরিচলিত প্রথম চলচ্চিত্র। ছবিতে গুরুপ্তপুর্ণ তিনটি চরিত্রে অভিনয় করেছেন রিয়াজ, সোহানা সাবা ও চম্পা।


title: চন্দ্রগ্রহণ (চলচ্চিত্র)

text: "চন্দ্রগ্রহণ" চলচ্চিত্রটি ২০০৮ সালে জাতীয় চলচ্চিত্র পুরস্কার-এর শ্রেষ্ঠ চলচ্চিত্র পরিচালক সহ "মুরাদ পারভেজ" তিনটি ও অন্যান্য বিভাগে চারটি এই মোট সাতটি বিভাগে পুরস্কার লাভ করে।


title: চন্দ্রগ্রহণ (চলচ্চিত্র)

text: মারোয়ারী ঘাটের সাথেই গড়ে উঠেছে এলাকার একমাত্র বাজার। এবং এই বাজারে প্রায় সকল পেশার লোকেরই যাওয়া-আসা। সেই বাজারে একজন 'পাগলী' (চম্পা) থাকত। দিনের আলোর ভালো মানুষ গুলো রাতের আঁধারে সেই পাগলীর সাথে দৈহিক সম্পর্ক গড়ে তোলে। এর কলশ্রুতিতে- কিছুদিন পর দেখা যায় পাগলী গর্ভবতী। প্রশ্ন দাড়ায় এমন কাজ করলো কে? কোনো উপায় না দেখে 'ময়রা মাসী' (দিলারা জামান) পাগলীর দেখাশোনা শুরু করে। বৃষ্টি ভেঁজা একরাতে পাগলীর কোলজুড়ে আসে এক ফুটফুটে কন্যাসন্তান। এবং এই সন্তান জন্ম দেওয়ার সময় পাগলি মারা যায়। ময়রা মাসী সেই কন্যাসন্তান লালন পালন করে। কিন্তু মেয়েটির কোনো নাম দেয়া হয়নি। সবাই ওকে ফালানি বলে ডাকতো, এবং ফালানিকে সবাই বেশ আদর করতো, বিশেষ করে- রাতের আঁধারের সেই দুষ্ট লোকগুলো ফালানিকে বেশি আদর করতো।


title: চন্দ্রগ্রহণ (চলচ্চিত্র)

text: এভাবে চলতে চলতে একসময় মারোয়ারী ঘাটের গাঙ্গের উপর দিয়ে তৈরী হয় ব্রিজ, গাং পারাপারে আর নৌকা প্রয়জন হয়না। এদিকে একজন অষ্টাদশী হয়ে উঠলো 'ফালানি' (সোহানা সাবা)। একই স্থানে বসবাসকারী আবুলের (কে. এস. ফিরোজ) পুত্র কাসু (রিয়াজ) বড় হয়ে 'ইসমাইল' (শহিদুজ্জামান সেলিম) ড্রাইভারের আদর্শে একজন পাকা ড্রাইভার হিসেবে। আগে থেকেই কাসুর প্রনয় ছিল ফালানির সাথে, এবং ভালোলাগা থেকে ভালবাসা পর্যন্ত গড়ায় ওদের সম্পর্ক। ঘর বাঁধার রঙিন স্বপ্ন ওদের চোখে। একদিন কাসু ফালানিকে নিয়ে শহরে ঘুরতে যায়। ঢাকা এসে কাসু ফালানিকে নিয়ে একটি খাবার হোটেলে গেলে- হোটেলের মালিক (পূর্বের ডাকাত) প্রশ্ন করে জানতে পারে; ফালানি মারোয়ারী ঘাটের সেই পাগলীর মেয়ে, এবং ফালানিকে তার ঔরস-জাত সন্তান ভেবে কি রেখে কি খাওয়াবে দিশা হারিয়ে ফেলেছে। এতে ফালানির মনে কষ্টের সীমারেখা আরো বেড়ে যায় এবং হোটেলের মালিককে ধিক্কার দিয়ে কাসুর হাত দরে চলে আসে।


title: চন্দ্রগ্রহণ (চলচ্চিত্র)

text: ওরা ঢাকা থেকে গ্রামে ফিরে আসে। ওদের সম্পর্কের কথা অনেকেই জানতো, একদিন ইসমাইল ড্রাইভার ওদের একসাথে দেকে এবং কাসু আর ফালানির মত নিয়ে ওদের বিয়ের আশ্বাস দেয়। এতে ওদের স্বপ্ন আরো গভীর হতে থাকে, মনের বাসনা আরো তীব্র হতে থাকে। এবং এই বিয়েতে সবাই যখন একমত পোষণ করছে ঠিক তখনি কাসুর বাবা আবুল ছেলেকে ফালানির সাথে বিয়ে দিতে রাজি হচ্ছেনা. সবাই যখন রাজি না হওয়ার কারণ জানতে চায়? তিনি এর উত্তরও দেয়না, শুধু বলে "এ হয়না" কিছুতেই না। এই বলে সে চলে যায় কাসুকে খুঁজতে। এবং খুঁজতে খুঁজতে একসময় প্রাচীন কালে নির্মিত একটি বাড়িতে ওদের দুজনকেই পেয়ে যায় আবুল।


title: চন্দ্রগ্রহণ (চলচ্চিত্র)

text:
"চন্দ্রগ্রহণ" চলচ্চিত্রটি ২০০৮ সালে জাতীয় চলচ্চিত্র পুরস্কার-এর মোট সাতটি বিভাগে পুরস্কার লাভ করে।
"চন্দ্রগ্রহণ" ছবির সঙ্গীত পরিচালনা করেছেন হাবিব ওয়াহিদ ও ইমন সাহা। আর গানগুলো লিখেছেন কবির বকুল, জুয়েল মাহমুদ ও অর্ক মোস্তফা। ছবিতে গান থাকছে ৮টি। গানে কণ্ঠ দিয়েছেন হাবিব ওয়াহিদ, ন্যান্সি, সামিনা চৌধুরী, মুন্নি ও সুবির নন্দী।
! Track !! Song’s !! Singer’s !! Note’s


title: ২০০৮ গ্রীষ্মকালীন অলিম্পিকে সাঁতার – মহিলাদের ২০০ মিটার ব্যক্তিগত মেডলি

text:
২০০৮ অলিম্পিক গেমসে মহিলাদের ২০০মিটার ব্যক্তিগত মেডলি বিভাগের প্রতিযোগিতা আগস্টের ১১ ও ১৩ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে মেডলি সাঁতারের প্রতিযোগিতা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি প্রথমবার বাটারফ্লাই স্ট্রোক, দ্বিতীয়বার ব্যাকস্ট্রোক, তৃতীয়বার ব্রেস্টস্ট্রোক এবং চতুর্থবার অর্থাৎ শেষবার ফ্রিস্টাইল।
সাঁতারের অন্যান্য বিভাগের মত এই ফ্রিস্টাইল অংশে সাঁতারুরা বাটারফ্লাই বা ব্যাকস্ট্রোক বা ব্রেস্টস্ট্রোক ব্যবহার করতে পারেন না; ফলে বেশিরভাগ সাঁতারু এই বিভাগে ফ্রন্ট ক্রল করেন।


text: সেমিফাইনাল ও ফাইনাল ছাড়া সর্বমোট পাঁচটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।


text: ২০০৮ গেমসে যোগ্যতা অর্জনের মাপকাঠি ছিল ২:১৫.২৭সেকেন্ড(A মান) এবং ২:২০.০০সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।


title: মিঠুন চক্রবর্তী

text: মিঠুন চক্রবর্তী ভারতের একজন খ্যাতিমান চলচ্চিত্র অভিনেতা, সমাজ সংগঠক এবং উদ্যোক্তা। শৈশবে 'গৌরাঙ্গ চক্রবর্তী' নামে বাংলাদেশের বরিশালে জন্মগ্রহণ করেন তিনি। "মৃগয়া (১৯৭৬)" চলচ্চিত্রের মাধ্যমে তাঁর অভিষেক ঘটে। এ ছবির মাধ্যমেই তিনি 'সেরা অভিনেতা' হিসেবে ভারতের 'জাতীয় চলচ্চিত্র পুরস্কার' লাভ করেন। বর্তমানে তিনি পরশ টিভি'র প্রধান উপদেষ্টা হিসেবে রয়েছেন।


title: মিঠুন চক্রবর্তী

text: তিনি এ পর্যন্ত ৩০০ টিরও অধিক হিন্দী চলচ্চিত্রে অভিনয় করেছেন। এছাড়াও, উল্লেখযোগ্যসংখ্যক বাংলা, পাঞ্জাবী, তেলেগু, ওড়িয়া, ভোজপুরী চলচ্চিত্রেও অংশ নিয়েছেন। তিনি মনার্ক গ্রুপের স্বত্ত্বাধিকারী, যা অতিথি সেবায় নিয়োজিত রয়েছে।


title: মিঠুন চক্রবর্তী

text: মিঠুন চক্রবর্তী ২০০৯ সাল থেকে রিয়েলিটি টিভি সিরিজ ডান্স ইন্ডিয়া ডান্সে প্রধান বিচারকের দায়িত্ব পালন করছেন৷


title: মিঠুন চক্রবর্তী

text: মিঠুন চক্রবর্তী বাংলাদেশের বরিশাল জেলার বাকেরগঞ্জে জন্মগ্রহণ করেন। 'অরিয়েন্টাল সেমিনারী'তে শিক্ষাজীবন শুরু করেন মিঠুন। তিনি বরিশাল জিলা স্কুলে পড়েছিলেন।পরবর্তীতে কলকাতার স্কটিশ চার্চ কলেজে রসায়নে স্নাতক ডিগ্রী লাভ করেন।


title: মিঠুন চক্রবর্তী

text: তিনি জনপ্রিয় পরিচালক মৃণাল সেনের পরিচালনায় "মৃগয়া" চলচ্চিত্রের মাধ্যমে রূপালী জগতে প্রবেশ করেন। অসামান্য অভিনয় নৈপুণ্যের জন্য এ ছবির মাধ্যমে তিনি সেরা অভিনেতা হিসেবে জাতীয় চলচ্চিত্র পুরস্কার লাভ করেন। অভিষেকের পর তিনি "দো আনজানে (১৯৭৬)" এবং "ফুল খিলে হ্যায় গুলশান গুলশান (১৯৭৭)" ছবি দু'টোয় সহ-চরিত্রে অভিনয় করেন। কিন্তু তাতে তিনি কোন গুরুত্ব ও সফলতা পাননি।


title: মিঠুন চক্রবর্তী

text: ভারতের সাবেক অভিনেত্রী "যোগীতা বালীকে" নিয়ে ঘর-সংসার করেন মিঠুন চক্রবর্তী। তাদের ঘরে তিন পুত্র এবং এক কন্যা রয়েছে। জ্যেষ্ঠ পুত্র "মিমোহ চক্রবর্তী" বলিউডের অভিনেতা। ২০০৮ সালের 'জিমি' চলচ্চিত্রের মাধ্যমে তার অভিষেক ঘটে। ২য় পুত্র "রিমোহ চক্রবর্তী" মিঠুনের পরিচালনায় "ফির কাভি" (আবার কখনো) চলচ্চিত্রের মাধ্যমে অংশ নেয়। অন্য দুই সন্তান - "নমসী চক্রবর্তী" এবং "দিশানী চক্রবর্তী" এখনো পড়াশোনায় ব্যস্ত রয়েছে।


title: মিঠুন চক্রবর্তী

text: অনেকগুলো সূত্র দাবী করে যে, মিঠুন চক্রবর্তী দক্ষিণ ভারতের অন্যতম জনপ্রিয় চলচ্চিত্র অভিনেত্রী শ্রীদেবী'র সাথে প্রণয়ের সম্পর্ক ছিল। ১৯৮৬ থেকে ১৯৮৭ সালের মধ্যে এ সম্পর্ক বজায় ছিল যা "শ্রীদেবী" পরবর্তীতে সম্পর্ক ছেদ করেন। এর প্রধান কারণ ছিল - প্রথম স্ত্রী যোগীতা বালীকে মিঠুন কর্তৃক বিবাহ-বিচ্ছেদ না ঘটায়। তাঁরা অত্যন্ত গোপনে বিয়ে করেছিলেন বলে জানা যায়, যদিও তা পরবর্তীতে অস্বীকার করা হয়।


title: মিঠুন চক্রবর্তী

text: মিঠুন চক্রবর্তী "রয়েল বেঙ্গল টাইগার্স" দলের সহ-স্বত্ত্বাধিকারী ছিলেন। পরবর্তীতে দলটি ভারতীয় ক্রিকেট লীগে আর অংশগ্রহণ করেনি ও পরিত্যক্ত ঘোষিত হয়।


title: পারভীন সুলতানা দিতি

text: পারভীন সুলতানা যিনি দিতি নামে বেশি পরিচিত (৩১ মার্চ, ১৯৬৫- ২০ মার্চ ২০১৬) একজন বাংলাদেশী অভিনেত্রী। তার জন্ম নারায়ণগঞ্জ জেলার সোনারগাঁওয়ে। তার অভিনীত প্রথম চলচ্চিত্র উদয়ন চৌধুরী পরিচালিত ‘ডাক দিয়ে যাই’। ৩১ বছরের অভিনয় জীবনে দুই শতাধিক ছবিতে কাজ করেছেন দিতি। ১৯৮৭ সালে "স্বামী স্ত্রী" (১৯৮৭) ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন।


title: পারভীন সুলতানা দিতি

text: সিনেমার পাশাপাশি টিভি নাটকেও অভিনয় করেছেন দিতি। নাটক পরিচালনাও করেছেন। এ ছাড়া রান্নাবিষয়ক অনুষ্ঠানও উপস্থাপনা করেছেন। অভিনয়ের বাইরে মাঝেমধ্যে গান গাইতেও দেখা গেছে তাঁকে। প্রকাশিত হয়েছে তাঁর একক গানের অ্যালবামও। বিজ্ঞাপনচিত্রে মডেলও হন তিনি।


title: পারভীন সুলতানা দিতি

text: দিতি ১৯৬৫ সালের ৩১ মার্চ নারায়ণগঞ্জের সোনারগাঁয়ে জন্মগ্রহণ করেন। শৈশবে তার গায়িকা হওয়ার ইচ্ছা ছিল এবং তিনি গানের চর্চাও করতেন। জাতীয় শিশু একাডেমি থেকে আয়োজিত প্রতিযোগিতায় তিনি জাতীয় পুরস্কার লাভ করেন। তিনি ঢাকার লালমাটিয়া মহিলা কলেজ থেকে বিএ পাস করেন।


title: পারভীন সুলতানা দিতি

text: বিটিভিতে গান করার সুবাদে তিনি অভিনেতা আল মনসুরের নজরে আসেন এবং মনসুর তাকে "লাইলি মজনু" নাটকে অভিনয়ের সুযোগ দেন। এতে দিতির বিপরীতে অভিনয় করেন মানস বন্দ্যোপাধ্যায়। নাটকটি জনপ্রিয়তা লাভ করলেও দিতির পরিবার থেকে তাকে অভিনয় করতে বাধা দেওয়া হয়। কিছুদিন বিরতির পর তিনি "ইমিটেশন" নাটকে অভিনয় করেন। এটি প্রযোজনা করেন ফখরুল আরেফীন।


title: পারভীন সুলতানা দিতি

text: ১৯৮৪ সালে নতুন মুখের সন্ধানের মাধ্যমে দেশীয় চলচ্চিত্রে দিতির সম্পৃক্ততা ঘটে। তার অভিনীত প্রথম চলচ্চিত্র উদয়ন চৌধুরী পরিচালিত "ডাক দিয়ে যাই"। কিন্তু ছবিটি শেষ পর্যন্ত মুক্তি পায়নি। দিতি অভিনীত মুক্তিপ্রাপ্ত প্রথম চলচ্চিত্র ছিল "আমিই ওস্তাদ"। ছবিটি পরিচালনা করেছিলেন আজমল হুদা মিঠু।


title: পারভীন সুলতানা দিতি

text: সুভাষ দত্ত পরিচালিত "স্বামী স্ত্রী" (১৯৮৭) ছবিতে দিতি আলমগীরের স্ত্রীর চরিত্রে অভিনয় করেন। এই ছবিতেই অভিনয় করে দিতি প্রথম বারের মতো শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন। পরবর্তীতে তার অভিনীত উল্লেখযোগ্য ছবির মধ্যে রয়েছে হীরামতি, দুই জীবন, ভাই বন্ধু, স্নেহের প্রতিদান, শেষ উপহার, কাল সকালে, মেঘের কোলে রোদ।


title: পারভীন সুলতানা দিতি

text: দিতি অভিনেতা সোহেল চৌধুরীকে ভালোবেসে বিয়ে করেছিলেন। ১৯৮৭ সালে জন্ম হয় দিতি-সোহেল দম্পতির প্রথম সন্তান লামিয়া চৌধুরীর। ১৯৮৯ সালে এ দম্পতির ছেলে দীপ্ত চৌধুরীর জন্ম হয়। নব্বই দশকের মাঝামাঝি সময়ে দিতি ও সোহেল চৌধুরীর বিচ্ছেদ ঘটে। ১৯৯৮ সালের ১৮ ডিসেম্বর বনানীর ট্রাম্পস ক্লাবের সামনে আততায়ীর গুলিতে নিহত হন সোহেল চৌধুরী। সোহেল চৌধুরী মারা যাওয়ার পর চলচ্চিত্র অভিনেতা ইলিয়াস কাঞ্চনকে বিয়ে করেন। সে সংসার টেকেনি। কাঞ্চনের সাথেও তার বিবাহ বিচ্ছেদ হয়।


title: পারভীন সুলতানা দিতি

text: মস্তিষ্কে ক্যানসারে আক্রান্ত হওয়ায় ২০১৫ সালের ২৫ জুলাই থেকে ভারতের চেন্নাইয়ের মাদ্রাজ ইনস্টিটিউট অব অর্থোপেডিকস অ্যান্ড ট্রমাটোলজি (এমআইওটি) হাসপাতালে নেয়া হয়। মাঝে কিছুটা সুস্থ হয়ে দেশে ফিরে আসেন। শারীরিক অবস্থার অবনতি ঘটলে সেই বছরের নভেম্বরে আবারও একই হাসপাতালে ভর্তি করানো হয় তাঁকে। বেশ কিছুদিন চিকিৎসাধীন থাকার পরও অবস্থার উন্নতি না হওয়ায় ৮ জানুয়ারি তাকে দেশে ফিরিয়ে আনা হয়। দেশে ফেরার পরপরই তাঁকে ঢাকার ইউনাইটেড হাসপাতালে ভর্তি করা হয়। হাসপাতালের আইসিইউতে থাকাকালীন ২০১৬ সালের ২০ মার্চ বিকেল ৪টা ৫ মিনিটে শেষ নিঃশ্বাস ত্যগ করেন।


title: সূরা নূহ

text: সূরা নূহ (আরবি ভাষায়: سورة نوح; ) মুসলমানদের ধর্মীয় গ্রন্থ কুরআনের ৭১ তম সূরা; এর আয়াত অর্থাৎ বাক্য সংখ্যা ২৮ এবং রূকু তথা অনুচ্ছেদ সংখ্যা ২। সূরা নূহ মক্কায় অবতীর্ণ হয়েছে। এই সূরাটিতে ইসলামের নবী নূহ ও তার সম্প্রদায়ের কথা বর্ণিত আছে।


title: সূরা নূহ

text: শুরু করছি আল্লাহর নামে যিনি পরম করুণাময়, অতি দয়ালু।


title: দ্য ম্যান হু ওয়াজন্ট দেয়ার (চলচ্চিত্র)

text: দ্য ম্যান হু ওয়াজন্ট দেয়ার (ইংরেজি ভাষায়: The Man Who Wasn't There) ২০০১ সালে মুক্তিপ্রাপ্ত সাদাকালো নব্য নয়ার চলচ্চিত্র। রচনা ও পরিচালনা করেছেন জোয়েল কোয়েন ও ইথান কোয়েন। মূল চরিত্রে অভিনয় করেছেন বিলি বব থর্নটন।


text: "দ্য হাডসাকার প্রক্সি" ছবি নির্মাণ করার সময় কোয়েন ভ্রাতৃদ্বয় একটি পোস্টার দেখেছিলেন যা তাদেরকে এই ছবি নির্মাণে উৎসাহ যুগিয়েছিল। পোস্টারটি ছিল ১৯৪০-এর দশকে চুলের বিভিন্ন স্টাইলের ওপর। এই সিনেমার কাহিনী আবর্তিত হয়েছে ১৯৪৯ সালের প্রেক্ষাপটে। জোয়েল কোয়েন স্বীকার করেছেন, জেমস এম কেইনের লেখা এই ছবির প্রধান অনুপ্রেরণা হিসেবে কাজ করেছে।


text: এছাড়া এতে আলবেয়ার কামুর বিখ্যাত অস্তিত্ববাদী উপন্যাস L'Étranger (ইংরেজি শিরোনাম: The Outsider) এর সাথে ছবিটির মূল কাহিনীর মিল লক্ষ্য করা যায়।


text: রজার ডিকিন্সের করা সিনেমাটোগ্রাফিটি একেবারে সরল এবং প্রথাগত। চোখ বরাবর ক্যামেরা রেখেই অধিকাংশ চিত্র গ্রহণ করা হয়েছে। আলোকসম্পাত ছিল টেক্সটবুক প্রকৃতির। এমনভাবে নির্মিত হয়েছে যে দর্শকরা দেখে মনে করতে পারেন এটা আসলেই ১৯৫০ সালের সিনেমা। এড-কে সবসময়ই একটি ফিল্টারবিহীন সিগারেট হাতে দেখা গেছে যা সে যুগেরই নিদর্শন বহন করে। ২০০১ সালে ছবিটি সেরা চিত্রগ্রহণের জন্য একাডেমি পুরস্কার মনোনয়ন লাভ করেছিল।


text: ছবিতে বেশ কয়েকবার অদ্ভুত উড়ন্ত বস্তুর (UFO) উল্লেখ আছে। কথোপকথনের মাধ্যমে তা ফুটে উঠেছে। একটি দৃশ্যে অ্যাশট্রের মাধ্যমে এর প্রতি নির্দেশ করা হয়েছে।


text: সাদাকালো হলেও দ্য ম্যান হু ওয়াজন্ট দেয়ার আসলে রঙিন হিসেবে নির্মাণ করা হয়েছিল। নির্মাণের পর রঙিন থেকে সাদাকালোতে রূপান্তরিত করা হয়। রজার ইবার্ট বলেছেন, প্রথমবার মুক্তি পাওয়ার সময় ভুলক্রমে এর কয়েকটি রঙিন দৃশ্যও মুক্তি পেয়ে গিয়েছিল।সমালোচকদের কাছ থেকে প্রশংসাই বেশি পেয়েছে। আইএমডিবি রেটিং ৭.৭। রটেন টম্যাটোস-এ শতকরা ৮০ ভাগ সমালোচকই ইতিবাচক সমালোচনা করেছেন। এখানে দর্শকদের কাছ থেকে ৭ রেটিং পেয়েছে। আর মেটাক্রিটিক-এ এর রেটিং ৭৩%। এখানে দর্শকরা ৮.৫ রেটিং দিয়েছে।


title: বুরহানউদ্দিন রব্বানী

text: বুরহানউদ্দিন রব্বানী ( (জন্মঃ ১৯৪০ - মৃত্যুঃ ২০ সেপ্টেম্বর, ২০১১) আফগানিস্তানের প্রেসিডেন্ট। তিনি ১৯৯২ থেকে ১৯৯৬ সাল পর্যন্ত ১ম মেয়াদে এবং ২০০১ সালে ২য় মেয়াদে আফগান রাষ্ট্রপ্রধান ছিলেন। ২০০১ সালে তালিবান সরকার পতনের পর তিনি কাবুলে ফিরে আসেন এবং নভেম্বর থেকে ২০ ডিসেম্বর ২০০১ পর্যন্ত প্রেসিডেন্টের দায়িত্ব পালন করেন। এরপর হামিদ বন আন্তর্জাতিক সম্মেলনে হামিদ কারযাই প্রেসিডেন্ট হিসেবে মনোনীত হলে তিনি ক্ষমতা হস্তান্তর করেন। বুরহানউদ্দিন রব্বানী "জমিয়তে ইসলাম আফগানিস্তানের" প্রতিষ্ঠাতা নেতা ছিলেন। জমিয়তে ইসলামের সাথে নিবিড় সম্পর্ক রয়েছে পাকিস্তান জামায়াতে ইসলামীর।


title: বুরহানউদ্দিন রব্বানী

text: ১৯৪০ সালে আফগানিস্তানের উত্তরাঞ্চলীয় প্রদেশ "বাদাখশানে" রব্বানী জন্মগ্রহণ করেন। তাঁর পিতার নাম মুহাম্মদ ইউসুফ। তিনি একজন "তাজিক" জনগোষ্ঠীর অধিবাসী ছিলেন।


title: বুরহানউদ্দিন রব্বানী

text:
২০ সেপ্টেম্বর, ২০১১ সালে বুরহানউদ্দিন রব্বানী নিহত হন। একদল তালিবান প্রতিনিধির সাথে নিজ বাড়ীতে আলাপ-আলোচনার সময় আত্মঘাতী বোমা হামলায় তিনি মারা যান। দু'জন তালিবান তাঁর সাথে হাত মেলানোর সময় এ নির্মম ঘটনাটি ঘটে। তাঁদের মধ্য থেকে কমপক্ষে একজন পাগড়ীতে লুকায়িত বোমা বিস্ফোরণ ঘটানোর মাধ্যমে তাঁকে হত্যা করে।
মার্কিন যুক্তরাষ্ট্রের প্রেসিডেন্ট বারাক ওবামা এবং ন্যাটো নেতৃবৃন্দ বুরহানউদ্দিন রব্বানী'র হত্যকাণ্ডে শোক প্রকাশ ও নিন্দাজ্ঞাপন করেন।


title: জুলিয়ান অ্যাস্যাঞ্জ

text: জুলিয়ান পল অ্যাস্যাঞ্জ (ইংরেজি:Julian Paul Assange) (জন্ম: ৩ জুলাই ১৯৭১) অষ্ট্রেলীয় সাংবাদিক, প্রকাশক, কম্পিউটার প্রোগ্রামার। তিনি বহুল আলোচিত "উইকিলিকস" এর প্রধান নির্বাহী যা মূলত গোপন নথি প্রকাশের জন্য বিখ্যাত। ১৯ জুন ২০১২ থেকে বর্তমান পর্যন্ত তিনি গ্রেপ্তারের ভয়ে যুক্তরাজ্যে অবস্থিত ইকুয়েডোর দূতাবাসে রাজনৈতিক আশ্রয় নিয়েছেন।


title: জুলিয়ান অ্যাস্যাঞ্জ

text: অ্যাস্যাঞ্জ ১৯৭১ সালের ৩ জুলাই কুইনসল্যান্ডে জন্ম গ্রহণ করেন। তার জন্মদাতা পিতার নাম হচ্ছে জন সিপটন ও মাতার নাম হচ্ছে ক্রিষ্টিন। জুলিয়ান অ্যাস্যাঞ্জের দত্তক পিতার নাম ব্রেট অ্যাস্যাঞ্জ। অ্যাস্যাঞ্জের ভাষ্যমতে তিনি ৫০ এর অধিক শহরে বসবাস করেছেন এবং ৩৭টি বিভিন্ন স্কুলে পড়াশুনা করেছেন।


title: বিএমডব্লিউ হাইড্রোজেন ৭

text: বিএমডব্লিউ হাইড্রোজেন ৭ একটি সীমিত উৎপাদিত হাইড্রোজেন গাড়ি যেটি জার্মান অটোমোবাইল নির্মাতা বিএমডব্লিউ কর্তৃক নির্মিত। গাড়িটি বিএমডব্লিউর ঐতিহ্যগত পেট্রল যান ৭-সিরিজের একটি গাড়ি, আরো বিশেষভাবে বলতে গেলে ৭৬০এল আই মডেলের উপর ভিত্তি করে তৈরি। এটি ৭৬০আই এবং ৭৬০এল আই এর একই ৬ লিটার ভি-১২ মোটর ব্যবহার করছে; তবে, এর ইঞ্জিনটিকে একটু পরিমার্জিত করা হয়েছে হাইড্রোজেন এবং গ্যাসোলিন উভয়কে দহন উপযোগী করবার জন্য, যার ফলে এটি হয়ে উঠেছে দ্বিযোজী ইঞ্জিন। বর্তমানে যে সমস্ত হাইড্রোজেন চালিত গাড়ি হোন্ডা, জেনারেল মোটরস এবং ডেইমলার এজি উত্পাদন করছে - সেগুলো জ্বালানি কোষ প্রযুক্তি এবং হাইড্রোজেনের মাধ্যমে বিদ্যুৎ উত্পাদন করে গাড়ির চালাবার কাজে ব্যবহার করছে। বিএমডব্লিউর হাইড্রোজেন ৭, হাইড্রোজেন একটি অভ্যন্তরীণ অন্তর্দহন ইঞ্জিনে পোড়ে।


title: বিএমডব্লিউ হাইড্রোজেন ৭

text:
বিএমডব্লিউ দাবি করেছে হাইড্রোজেন ৭ "বিশ্বের প্রথম উৎপাদন-প্রস্তুত হাইড্রোজেন গাড়ি"; যদিও, হাইড্রোজেন ৭ শুধুমাত্র নির্দিষ্ট কিছু উচ্চ পর্যায়ের ব্যাক্তিবর্গের কাছে ধার হিসাবে প্রদান করা হয়েছে। পরীক্ষামূলক মোট মাত্র ১০০ টি যান তারা উৎপাদন করেছে তাদের এ প্রযুক্তি পরীক্ষা করবার লক্ষ্যে এবং ধারণা করা হচ্ছে আর উত্পাদন করবার কোন পরিকল্পনাই তাদের নেই। বিএমডব্লিউর বলেছে তারা বিখ্যাত ব্যক্তিত্ব যেমন রাজনীতিবিদ, মিডিয়া ব্যক্তিত্ব, ব্যবসায়ী এবং বিনোদন শিল্পের নামী ব্যক্তিত্ব যেমন ২০০৭ সালে অ্যাকাডেমি পুরস্কার-বিজয়ী পরিচালক ফ্লোরিয়ান হেনকেল ভন ডোনেরসমার্ক এবং সিক্সট এজি'র চেয়ারম্যান, এরিক সিক্সট, কারণ, হাইড্রোজেন জ্বালানীর সাফল্য অর্জনের জন্য "তারা আদর্শ দূত হবেন" এবং এই নতুন প্রযুক্তির জন্য যে সচেতনতা প্রয়োজন তা ছড়িয়ে দিতে সক্ষম হবেন।
এই গাড়িটিকে কখনো বৃহত্তর উৎপাদন ব্যবস্থায় আনা হবে কিনা সে ব্যাপারে যথেষ্ট সন্দেহ রয়েছে, এমনকি যদি কখনো হাইড্রোজেন জ্বালানি প্রযুক্তি স্বল্পব্যয়ী এবং "সবুজ" সম্ভাব্য হিসেবে বহুল প্রচলিত হয়ে উঠে এবং পর্যাপ্ত পরিকাঠামো হাইড্রোজেন যানবাহনের চাহিদা বাড়িয়ে দিতে চাইবে তখনো। হাইড্রোজেন ৭ অনেক ট্রাকের চাইতে বেশী জ্বালানী ব্যবহার করে, এটি ১৩.৯ লিঃ/১০০ কিমি পেট্রল এবং ৫০ লিঃ/১০০ কিমি হাইড্রোজেন জ্বালানী হিসাবে ব্যবহার করে। নিম্নলিখিত টেবিলে উভয় ইম্পেরিয়াল এবং মার্কিন গ্যালনে জ্বালানি খরচ (লি/১০০ কিমি) দেখানো হল।


title: বিএমডব্লিউ হাইড্রোজেন ৭

text: জ্বালানি খরচের মূল পার্থক্যের প্রধান কারণ দুটি ভিন্ন ঘনত্বের শক্তি ব্যবহার করা হয়েছে তাই, পেট্রল প্রদায়ক ৩৪.৬ MJ /লিঃ এবং তরল হাইড্রোজেনের প্রদায়ক ১০.১ [MJ/লিঃ]। এই শক্তির ঘনত্ব পরিসংখ্যান ভিত্তিতে, ১৩.৯ লিঃ/১০০ কিমি পেট্রলের উপর নির্ভর করে যে কেউ আশা করবে যে হাইড্রোজেনে ৪৭.৬ লিঃ/১০০ কিমি; যেটি ৫০.০ লি/১০০ কিমি থেকে খুব কাছাকাছি। অভ্যন্তরীণ দহন ইঞ্জিন শক্তির একটি উৎস হিসেবে হাইড্রোজেন ফুয়েল সেল প্রযুক্তির ন্যায় সাশ্রয়ি হবার ক্ষেত্রে অনেক পথ অতিক্রম করতে হবে, যদিও এই সিস্টেম যদিও সীমিত কিন্তু এর উত্পাদন যে হচ্ছে সেটাই অনেক বিশাল একটি ব্যাপার।


title: বিএমডব্লিউ হাইড্রোজেন ৭

text: গাড়িটি ৬.০ লিটার ভি১২ ইঞ্জিন উভয় প্রিমিয়াম গ্যাসোলিন এবং হাইড্রোজেন জ্বালানিতে চলতে সক্ষম। এটি ১৯১-কিলোওয়াট (২৬০পিএস; ২৫৬ এইচপি) এবং ৩৯০N·m (২৯০ ft·lbf) টর্ক সমৃদ্ধ উভয় জ্বালানীতেই। কারটির বন্ধ থেকে ১০০ কিমি/ঘন্টা (৬২ মাইল/ঘন্টা) গতি উঠতে সময় প্রয়োজন ৯.৫ সেকেন্ড। হাইড্রোজেন ফুয়েল ট্যাংকে প্রায় ৮ কেজি (১৮ পাউণ্ড) হাইড্রোজেন, যার সাহায্যে ১২৫ মাইল (২০১ কিমি) পর্যন্ত যাওয়া সম্ভব। পেট্টল ট্যাংকে ১৯.৫ গ্যালন তেল আটে যার সাহায্যে ৬০০ মাইল (৪৮০ কিলোমিটার) ভ্রমণ করা সম্ভব। মিলিত ভাবে সমগতীতে ৪০০ মাইল (৬৪০ কিলোমিটার) যাওয়া সম্ভব। হাইড্রোজেন ৭ চলে ৫.৬ mpg-imp (৫০ লি/১০০কিমি-মার্কিন) হাইড্রোজেনে (তুলনা হিসাবে হোন্ডার FCX Clarity যায় ৮১ mpg-imp (৩.৫ লি/১০০কিমি-মার্কিন)) এবং ১৬.৯ mpg-imp (১৬.৭ লি/১০০কিমি-মার্কিন) পেট্রলে। হাইড্রোজেন ৭ এর ওজন, ৭৬০Li অপেক্ষা প্রায় ৫৫০ পাউন্ড (২৫০ কেজি) বেশী, এর মোট ওজন ৫,১০০ পাউন্ড (২,৩০০ কেজি)।


title: আবুল মকসুদ হারুন অর রশীদ

text: অধ্যাপক ড. আবুল মকসুদ হারুন অর রশিদ (জন্মঃ ১ মে, ১৯৩৩) বাংলাদেশের একজন বিখ্যাত পদার্থবিজ্ঞানী। তিনি ১৯৯১ সালে পদার্থবিজ্ঞানে বিশেষ অবদানের জন্য একুশে পদকে ভূষিত হন।


title: আবুল মকসুদ হারুন অর রশীদ

text: এ. এম. হারুন অর রশীদ ১৯৩৩ সালের ১ মে বরিশাল জেলার নলছিটি উপজেলার বাহাদুরপুর গ্রামে জন্মগ্রহণ করেন।


title: আবুল মকসুদ হারুন অর রশীদ

text:
ছয় বছর বয়সে নদিয়া জেলার কৃষ্ণনগর রামবঙ্ প্রাথমিক বিদ্যালয়ে ভর্তি হওয়ার মাধ্যমে হারুন অর রশীদ তাঁর শিক্ষাজীবন শুরু করেন৷ সেখানে কয়েক বছর পড়ার পর তাঁর বাবা তাঁকে কৃষ্ণনগর কলেজিয়েট স্কুল এ পঞ্চম শ্রেণিতে ভর্তি করিয়ে দেন৷ স্কুলের প্রতিটি পরীক্ষায় ভালো ফলাফলের জন্যে বা ক্লাসে ভালো উপস্থিতির জন্যে প্রতিবারই তিনি বিভিন্ন বই পুরস্কার পেয়েছেন৷ দশম শ্রেণি পর্যন্ত ড. রশীদ কৃষ্ণনগরের ঐ স্কুলেই লেখাপড়া করেছেন৷ ১৯৪৭ সালে বাংলা বিভাগ হলে তাঁর বাবাকে বদলি করে ঢাকা পাঠানো হলো৷ ঢাকা এসে বাবা ঢাকা কলেজে পদার্থবিজ্ঞানের অধ্যাপক হিসেবে যোগ দিলেন৷ ঢাকা এসে তাঁর বাবা তাঁকে ভর্তি করিয়ে দিলেন ঢাকা কলেজিয়েট স্কুলে৷ ১৯৪৮ সালে তত্‍কালীন ইস্ট বেঙ্গল সেকেন্ডারি এডুকেশন বোর্ডের অধীনে ম্যাট্রিকুলেশন পরীক্ষায় অংশগ্রহণ করে স্টারমার্কসসহ তিনটি বিষয়ে লেটার মার্কস (শতকরা ৮০ নম্বর এবং তার উপরে) পেয়ে সম্মিলিত মেধাতালিকায় প্রথম শ্রেণিতে চতুর্থ স্থান অধিকার করে উত্তীর্ণ হন। ১৯৫০ সালে ইন্টারমিডিয়েট সায়েন্স পরীক্ষায় স্টারমার্কস সহ চারটি প্রধান বিষয়ের সবগুলিতে (ইংরেজী, পদার্থবিজ্ঞান, রসায়ন বিজ্ঞান ও গণিত) লেটার মার্কস পেয়ে সম্মিলিত মেধাতালিকায় প্রথম শ্রেণিতে তৃতীয় স্থান অধিকার করে উত্তীর্ণ হন। তাঁর ইংরেজিতে লেটার মার্কস পাওয়াটা ছিল তখনকার সময়ে একটা বিরল ঘটনা৷ তাঁর স্কুল ও কলেজের কোনো পরীক্ষায় কখনো দ্বিতীয় হননি। এরপর তিনি এসে ভর্তি হন ঢাকা বিশ্ববিদ্যালয়ের পদার্থবিজ্ঞান বিভাগে৷ ১৯৫৩ সালে এই বিভাগ থেকে প্রথম শ্রেণিতে প্রথম স্থান অধিকার করে বি.এস.সি. সম্মান ডিগ্রি অর্জন করেন৷ ১৯৫৪ সালে বিশ্ববিদ্যালয়য়ের সব স্নাতকের মধ্যে সমন্বিতভাবে সর্বোচ্চ নম্বর পাওয়ার জন্যে ঢাকা বিশ্ববিদ্যালয়ের রাজা কালীনারায়ণ বৃত্তি লাভ করেন৷ ১৯৫৪ সালে ঢাকা বিশ্ববিদ্যালয় থেকে পদার্থবিজ্ঞান বিষয়ে পুনরায় প্রথম শ্রেণিতে প্রথম স্থান অধিকার করে এম.এসসি. ডিগ্রি অর্জন করেন এবং ঢাকা বিশ্ববিদ্যালয়ের ওভারসীস বৃত্তি নিয়ে উচ্চতর শিক্ষালাভের জন্য যুক্তরাজ্যের গ্লাসগো বিশ্ববিদ্যালয়ে যান৷ গ্লাসগো বিশ্ববিদ্যালয়ে গিয়ে তিনি অধ্যাপক আর. জি. মুরহাউজ এবং অধ্যাপক বি. এইচ. ব্রান্সডেনের তত্ত্বাবধানে ক্ষেত্র তত্ত্বে টাম-ডানকফ আসন্ন মান ব্যবহার করে কে-মেসন নিউক্লিয়ন-এর একটি সমস্যার উপর কাজ করে ১৯৬০ সালে ঐ বিশ্ববিদ্যালয় থেকে তাত্ত্বিক পদার্থবিজ্ঞানে পিএইচ.ডি. ডিগ্রি অর্জন করেন৷
অধ্যাপক ড. এ. এম. হারুন অর রশীদের বাংলা ও ইংরেজিতে লেখা বইগুলোর নাম, প্রকাশকাল ও প্রকাশনা সংস্থার নাম উল্লেখ করা হলো:


title: জর্জিনা বার্ডাখ

text: জর্জিনা বার্ডাখ মার্টিন (জন্ম ১৮ই আগস্ট, ১৯৮৩ কর্ডোবা প্রভিন্স, আর্জেন্টিনাতে) একজন আর্জেন্টিনীয় সাঁতারু। মস্কোতে অনুষ্ঠিত ২০০২ FINA স্বল্পপাল্লার বিশ্ব চ্যাম্পিয়নশিপে তিনি ৪০০মিটার ব্যক্তিগত মেডলি বিভাগে তৃতীয় স্থান অধিকার করেন। স্যান্টো ডমিঙ্গোতে অনুষ্ঠিত ২০০৩ প্যান আমেরিকান গেমসে তিনি স্বর্ণপদকও জেতেন।


title: জর্জিনা বার্ডাখ

text: অ্যাথেন্সে অনুষ্ঠিত ২০০৪ গ্রীষ্মকালীন অলিম্পিকসে তিনি ২০০৪ গ্রীষ্মকালীন অলিম্পিকে সাঁতার - মহিলাদের ৪০০মিটার ব্যক্তিগত মেডলি বিভাগে ব্রোঞ্জ পদক জেতেন ৪:৩৭.৫১ সময়ে। বার্ডাখ সিডনির ২০০০ গ্রীষ্মকালীন অলিম্পিকে অংশগ্রহন করলেও প্রারম্ভিক হিটের পর আর এগোতে পারেননি।


title: জর্জিনা বার্ডাখ

text: মে ২০০৬-এর ব্রাজিলীয় সাঁতার চ্যাম্পিয়নশিপে, বার্ডাখ ২০০মিটার ব্যাকস্ট্রোকের দক্ষিণ আমেরিকান রেকর্ড লম্বাদৈর্ঘ্যের পুলে ২:১৭.০৩৩ সময়ে ভাঙেন। এটি ফাবিওলা মলিনার ১৯৯৭ সালের রেকর্ডের থেকে ৬মিলিসেকেন্ড কম।


title: মৌলভীবাজার (দ্ব্যর্থতা নিরসন)

text: মৌলভীবাজার বলতে বাংলাদেশের উত্তর-পূর্বাঞ্চলের একটি অঞ্চলকে বোঝানো হয়। তবু বিশেষায়নে বোঝাতে পারে:


title: ২০০৮ গ্রীষ্মকালীন অলিম্পিকে সাঁতার – পুরুষদের ৪০০ মিটার ব্যক্তিগত মেডলি

text:
২০০৮ অলিম্পিক গেমসে পুরুষদের ৪০০মিটার ব্যক্তিগত মেডলি বিভাগের প্রতিযোগিতা আগস্টের ৯ ও ১০ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে মেডলি সাঁতারের প্রতিযোগিতা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি প্রথম দুইবার বাটারফ্লাই স্ট্রোক, দ্বিতীয় দুইবার ব্যাকস্ট্রোক, তৃতীয় জোড়া ব্রেস্টস্ট্রোক এবং শেষ দুইবার ফ্রিস্টাইল সাঁতরে পার করতে হয়।
সাঁতারের অন্যান্য বিভাগের মত এই ফ্রিস্টাইল অংশে সাঁতারুরা বাটারফ্লাই বা ব্যাকস্ট্রোক বা ব্রেস্টস্ট্রোক ব্যবহার করতে পারেন না; ফলে বেশিরভাগ সাঁতারু এই বিভাগে ফ্রন্ট ক্রল করেন।


text: ফাইনাল ছাড়া সর্বমোট চারটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম আটজন সাঁতারুকে ফাইনালের জন্য বাছাই করা হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।


text: ২০০৮ গেমসে যোগ্যতা অর্জনের মাপকাঠি ছিল ৪:১৮.৪০সেকেন্ড(A মান) এবং ৪:২৭.৪৫সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।


title: হোসিন হাসিয়ান

text: হোসিন হাসিয়ান (জন্ম ৭ই জুলাই, ১৯৮৬ অ্যান্ডোরা লা ভেলাতে) একজন সাঁতারু। তিনি গ্রীসের অ্যাথেন্সে অনুষ্ঠিত ২০০৪ গ্রীষ্মকালীন অলিম্পিকে অ্যান্ডোরার প্রতিনিধিত্ব করেন। এরপর তিনি ২০০৮ বেজিং অলিম্পিকেও অংশ নেন। তিনি অ্যান্ডোরার পতাকা বাহকও ছিলেন।


title: ২০১১ দিল্লি বোমা বিস্ফোরণ

text: ২০১১ সালের ৭ সেপ্টেম্বর, বুধবার, ভারতীয় সময় সকাল দশটা চোদ্দো মিনিটে ভারতের রাজধানী দিল্লিতে একটি বোমা বিস্ফোরণের ঘটনা ঘটেছিল। দিল্লি হাইকোর্টের ৫ নং গেটের বাইরে বিস্ফোরণটি ঘটে। সন্দেহ করা হচ্ছে, একটি ব্রিফকেস বোমা ফেটেই বিস্ফোরণটি ঘটেছিল। বিস্ফোরণে ১২ জনের মৃত্যু হয় এবং ৭৬ জন আহত হন। এর আগে ২০১১ সালেরই ২৫ সেপ্টেম্বর দিল্লি হাইকোর্টের ৭ নং গেটের বাইরে একটি স্বল্প-মাত্রার বোমা বিস্ফোরণের ঘটনা ঘটেছিল। কিন্তু সেই ঘটনায় কেউ হতাহত হননি। তবে দুমাসের কিছু কম সময় আগে ১৩ জুলাই মুম্বইতে যে বিস্ফোরণটি ঘটেছিল, তাতে ২৬ জন নিহত হয়েছিলেন।


title: ২০১১ দিল্লি বোমা বিস্ফোরণ

text: বিস্ফোরণের সময় ভারতের প্রধানমন্ত্রী মনমোহন সিং ভারত-বাংলাদেশ দ্বিপাক্ষিক সম্পর্ক নিয়ে আলোচনার জন্য দুই দিনের বাংলাদেশ সফরে গিয়েছিলেন।


title: ২০০৮ গ্রীষ্মকালীন অলিম্পিকে সাঁতার – মহিলাদের ৪০০ মিটার ব্যক্তিগত মেডলি

text: ২০০৮ অলিম্পিক গেমসে মহিলাদের ৪০০মিটার ব্যক্তিগত মেডলি বিভাগের প্রতিযোগিতা আগস্টের ৯ ও ১০ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে মেডলি সাঁতারের প্রতিযোগিতা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, তাই এই প্রতিযোগিতায় পুলটি প্রথম দুইবার বাটারফ্লাই স্ট্রোক, দ্বিতীয় দুইবার ব্যাকস্ট্রোক, তৃতীয় জোড়া ব্রেস্টস্ট্রোক এবং শেষ দুইবার ফ্রিস্টাইল সাঁতরে পার করতে হয়। সাঁতারের অন্যান্য বিভাগের মত এই ফ্রিস্টাইল অংশে সাঁতারুরা বাটারফ্লাই বা ব্যাকস্ট্রোক বা ব্রেস্টস্ট্রোক ব্যবহার করতে পারেন না; ফলে বেশিরভাগ সাঁতারু এই বিভাগে ফ্রন্ট ক্রল করেন।


text: সেমিফাইনাল ও ফাইনাল ছাড়া সর্বমোট পাঁচটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।


text: ২০০৮ গেমসে যোগ্যতা অর্জনের মাপকাঠি ছিল ৪:৪৫.১০সেকেন্ড(A মান) এবং ৪:৫৫.০৬সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।


text: AF = আফ্রিকান রেকর্ড (African record)


title: অধাতু

text: অধাতু () হল মৌলিক পদার্থের একটি শ্রেণীবিভাগ যা রসাজয়ন বিজ্ঞানে ব্যবহার করা হয়ে থাকে। মৌলিক পদার্থের ভৌত এবং রাসায়নিক ধর্মের উপর ভিত্তি করে এই শ্রেণীবিভাগ করা হয়ে থাকে এবং পর্যায় সারণীর মৌলসমূহকে ধাতু এবং অধাতু এই দুটি সাধারণ শ্রেণীতে ভাগ করা হয়েছে। তবে বিশেষ বৈশিষ্ট সম্পন্ন কিছু মৌলকে ধাতুকল্প নামের আলাদা শ্রেণীতে অন্তর্ভুক্ত করা হয়েছে।


title: অধাতু

text: যে মৌলসমূহ অধাতু হিসাবে পরিচিত:


title: নাগাসাকি

text: নাগাসাকি ( () জাপানের একটি শহর। জাপানের কিউশো দ্বীপের এই শহরে ১৯৪৫ সালের ৯ই আগস্ট আমেরিকা পারমাণবিক বোমা বিস্ফোরণ ঘটায়। ১৬ শতকে পর্তুগীজ নাবিকেরা জাপানি মৎস্যজীবি অধ্যুষিত এই দ্বীপে ইউরোপীয় সাম্রাজ্যের গোড়া পত্তন ঘটায়।


title: নাগাসাকি

text: ১৫৪৩ সালে নাগাসাকি দ্বীপটিতে প্রথম ইউরোপীয় হিসেবে পর্তুগীজদের পা পড়ে। ১৮৫৯ সালে নাগাসাকিকে উন্মুক্ত বন্দর হিসেবে ঘোষনা করা হয়। বন্দর নগরী নাগাসাকি দ্বিতীয় বিশ্বযুদ্ধের সময় গুরুত্বপূর্ণ নগর হিসেবে পরিনত হয়। কারণ, এই দ্বীপটিতেই জাপানের রাজকীয় নৌবাহিনীর গুরুত্বপূর্ণ জাহাজ নির্মাণ কারখানা ছিল। ১৯৪৫ সালের ৯ই আগষ্ট সকাল ১১:০২ মিনিটে মার্কিন বিমান বাহিনীর একটি বিমান থেকে "ফ্যাটম্যান" নামের পারমারনবিক বোমা নিক্ষেপ করা হয়। যার ফলে শহরটি সম্পূর্ণ ধ্বসীভূত হয় এবং ধারণা করা হয়, ৭০ হাজারের বেশি লোক নিহত হয়েছে। নাগাসাকি কর্তৃপক্ষের হিসেবে মৃতের সংখ্যা ছিল ৭৩,৮৮৪ জন। যাদের মধ্যে ২০০০ হাজার জন কোরিয়ান শ্রমিক ছিল।


title: আগরতলা বইমেলা

text: আগরতলা বইমেলা ত্রিপুরার রাজধানী আগরতলায় ত্রিপুরা সরকার কর্তৃক আয়োজিত একটি আন্তর্জাতিক বইমেলা। ১৯৮১ সালের ৩০ মার্চ এই মেলা প্রথম শুরু হয়েছিল। এই বার্ষিক মেলা প্রতি বছর ফেব্রুয়ারি মাসের শেষ সপ্তাহ বা মার্চ মাসে হয়ে থাকে। বর্তমানে এই মেলা আগরতলা শিশু উদ্যানে অনুষ্ঠিত হয়। কলকাতার অত্যন্ত সমাদৃত মেল আন্তর্জাতিক কলকাতা পুস্তকমেলা'র মতই আগরতলা বইমেলা ত্রিপুরাতে খুব জনপ্রিয়।


title: আগরতলা বইমেলা

text: ১৯৮১ সালে আগরতলা বইমেলা সরকারিভাবে শুরু হলেও অনেকের মতে ১৯৬১ সালে বিলোনীয়া বিদ্যাপীঠ স্কুলের মাঠে প্রথম এই বইমেলার আযোজন হয়েছিল। ১৯৬৪ সালে সোনামুড়া এন সি ইন্সটিটিউশন এই বইমেলার আযোজন করা হয়, কবিগুরু রবীন্দ্রনাথ ঠাকুরের বই বিক্রয়ের জন্য একটি স্টলের ব্যবস্থা করা হযেছিল। তাছাড়া ১৯৭৮ সালে বিশ্ব যুব উৎসব উপলক্ষে কয়েকটি স্টলের মাধ্যমে ক্ষুদ্র বইমেলা অনুষ্ঠিত হয়। এরপর ৩০ মার্চ ১৯৮১-তে সরকারি সহায়তায় রবীন্দ্রশতবার্ষিকী ভবনে আনুষ্ঠানিকভাবে এই মেলার উদ্বোধন হয়।


title: আগরতলা বইমেলা

text: ত্রিপুরা সরকারের "তথ্য ও পর্যটন" দপ্তর এই মেলায় প্রতিদিন সাংস্কৃতিক অনুষ্ঠান আযোজন করে থাকে।


title: সিক্সট

text: সিক্সট () ইউরোপের একটি বৃহত্তম গাড়ি ভাড়ার কোম্পানির। তাদের ৮০ দেশে, ৩৫০০ চেয়ে বেশি সার্ভিস স্টেশনের রয়েছে। মার্টিন সিক্সট, ১৯১২ সালে জার্মানির মিউনিখে সিক্সট প্রতিষ্ঠিত করেন।সিক্সট ইন্ডিয়া


title: বেতর

text: বেতর ছিল বাংলার অন্যতম প্রধান বাণিজ্যকেন্দ্র। অধুনা ভারতের পশ্চিমবঙ্গ রাজ্যের হাওড়া জেলার শিবপুর-সংলগ্ন অঞ্চল অতীতে বেতর নামে পরিচিত ছিল।


title: বেতর

text: আধুনিক কলকাতা শহর গড়ে উঠেছিল মূলত সুতানুটি, গোবিন্দপুর ও কলিকাতা গ্রাম তিনটিকে কেন্দ্র করে। কিন্তু এই তিনটি গ্রামের বাইরেও কলকাতায় ও হুগলি নদীর অপর পাড়ে হাওড়ায় মোট চারটি বর্ধিষ্ণু অঞ্চলের অস্তিত্ব ছিল। এগুলি হল চিৎপুর, সালকিয়া, কালীঘাট ও বেতর। অতীতের নামকরা বাণিজ্যকেন্দ্র বেতর সপ্তদশ শতাব্দীতে লুপ্ত হয়ে যায়।


title: বেতর

text: পঞ্চদশ শতাব্দীর শেষভাগে বিপ্রদাস পিপলাইয়ের লেখা মনসামঙ্গল কাব্যে এই অঞ্চলের প্রথম বিশ্বাসযোগ্য ভৌগোলিক বিবরণ পাওয়া যায়। এই সময় হুগলি নদীর পশ্চিম পাড়ে ব্যান্ডেল ও সপ্তগ্রামের মাঝখানে অবস্থিত সাতগাঁ বা সপ্তগ্রাম ছিল একটি প্রধান বন্দর। সেই যুগে নদীর নিম্ন অববাহিকায় একই পাড়ে অবস্থিত বেতড় ছিল একটি বিরাট বাজার-শহর। এখানে থেমে যাত্রীরা যাত্রার প্রয়োজনীয় রসদপাতি কিনে নিতেন এবং এখানকার বিখ্যাত মন্দিরে দেবী চণ্ডীর উদ্দেশ্যে পুজো দিতেন। চিৎপুর ও কলিকাতা গ্রাম পেরিয়ে পৌঁছতে হত চিৎপুরে। সেই যুগে সুতানুটি ও গোবিন্দপুর গ্রামদুটির কোনো অস্তিত্ব ছিল না। কালীঘাট ছিল একটি ছোটো ধর্মস্থান।


title: বেতর

text: ভেনিসীয় পর্যটক সিজার ফ্রেডেরিক ১৫৬৩ থেকে ১৫৮১ খ্রিস্টাব্দের মাঝামাঝি সময়ে প্রাচ্য পর্যটন করেছিলেন। ফ্রেডেরিকের রচনা থেকে সেকালের ভারত তথা বাংলার কিছু গুরুত্বপূর্ণ শহর, বন্দর ও বাণিজ্যকেন্দ্রের কথা জানা যায়। তিনি লিখেছেন, “উজানে সাতগাঁওয়ে আসার আগে বেতর নামে একটি জায়গা আছে। তার উত্তরে নদী বেশ সংকীর্ণ এবং তাতে জলও কম।”


title: বেতর

text: বেতর শহরটি হারিয়ে গেলেও, বেতরের বিখ্যাত বেতাইচণ্ডীর মন্দিরটি আজও আছে।


title: দেবকোট

text: দেবকোট (অপর নাম কোটিবর্ষ, দেবীকোট বা দেওকোট) ছিল বাংলার এক প্রাচীন শহর এবং কোটিবর্ষ বিষয়ের (আঞ্চলিক বিভাগ) প্রশাসনিক কেন্দ্র। কোটিবর্ষ বিষয় ছিল পুণ্ড্রবর্ধন ভুক্তির একটি অংশ; চন্দ্র, বর্মন ও সেনযুগে এই পুণ্ড্রবর্ধনের রাজধানী ছিল মহাস্থানগড়। কোটিবর্ষের সর্বপ্রথম উল্লেখ পাওয়া যায় বায়ুপুরাণ (২৩।২০৯) ও "বৃহৎ সংহিতা"-এ (১১।২)। অভিধানকার হেমচন্দ্র ("অভিধানচিন্তামণি" ৪।৯৭৭) ও পুরুষোত্তম ("ত্রিকাণ্ডশেষ") এই শহরটিকে নানা নামে অভিহিত করেছেন – উমাবন (উষাবন?) বাণপুর ও শোণিতপুর। সন্ধ্যাকর নন্দী তাঁর রামচরিতে এই শহরের মন্দির ও হ্রদগুলির বর্ণনা দিয়েছেন। অধুনা ভারতের পশ্চিমবঙ্গ রাজ্যের দক্ষিণ দিনাজপুর জেলার বালুরঘাট শহরের ৪৫ কিলোমিটার দক্ষিণে বাণগড় গ্রামে এই শহরের ধ্বংসাবশেষ আবিষ্কৃত হয়েছে। কোনো কোনো মতে, দেবকোট ছিল রাঢ় অঞ্চলের অন্তর্গত। এখানে একটি বৌদ্ধ মঠও ছিল।


title: দেবকোট

text: ১২০৪ সালে ইখতিয়ার উদ্দিন মুহম্মদ বিন বখতিয়ার খলজী বাংলায় প্রথম যে আফগান রাজ্যটি স্থাপন করেন, সেটি লক্ষ্মণাবতী বা লখনৌতি নামে পরিচিত ছিল। এই রাজ্যের রাজধানী কখনও ছিল লখনৌতিতে, কখনও ছিল দেবকোটে। ১২০৫-০৬ নাগাদ বখতিয়ার খিলজি দেবকোটে মারা যান। সম্ভবত তিনি নারানকোহের শাসনকর্তা আলি মর্দানের হাতে নিহত হয়েছিলেন।


title: দেবকোট

text: ১৯৩৮-৩৯ সাল নাগাদ কে জি গোস্বামীর নেতৃত্বে একটি প্রত্নতাত্ত্বিক দল প্রথম বাণগড়ে খননকার্য চালিয়েছিলেন। পুনর্ভবা নদীর পাড়ে অবস্থিত এই খননস্থলটির চারিত্রিক বৈশিষ্ট্য দেখে এটিকে শহরাঞ্চল বলেই মনে করা হয়। খননস্থলের কেন্দ্রীয় অঞ্চলটি ছিল একটি সিটাডেল বা দুর্গশহরের অনুরূপ। আত্মরক্ষার জন্য তাকে ঘিরে প্রায় ২৫ হেক্টর এলাকা জুড়ে গড়ে তোলা হয়েছিল মাটির ঢিবি। এটিই শহরের প্রাচীনতম অংশ, তবে এর সময়কালটি সঠিক জানা যায়নি। দুর্গশহর এলাকাটিতে পাঁচটি আলাদা আলাদা সাংস্কৃতিক স্তর দেখা যায়। প্রথম স্তরটি মৌর্য যুগের সমসাময়িক। এই সময় শহরটি ছিল খুব সাদামাটা একটি বসতি অঞ্চল। আশেপাশের কাদার ঢিপিজাতীয় প্রাচীরগুলি সম্ভবত এই সময়েই গড়ে ওঠে। পরবর্তী স্তরটি কুষাণ যুগের (২০০-৩০০ খ্রিস্টাব্দ)। এই সময় শহরকে ঘিরে গড়ে উঠেছিল ইঁটের ঢিপিজাতীয় প্রাচীর। এই স্তরে শহরে নিকাশি নালা, ঢাকা নর্দমা ও পোড়া ইঁটের বড় বড় বসতবাড়িও গড়ে ওঠে। স্পষ্ট বোঝা যায়, এই সময়েই দেবকোটের নগরসভ্যতা পূর্ণবিকাশ লাভ করেছিল। গুপ্ত যুগে অবশ্য কুষাণপর্বের আভিজাত্য কিছুই টেঁকেনি। গুপ্ত সাম্রাজ্যের শেষভাগ থেকে এই শহরের অবক্ষয় শুরু হয়। বিশেষ করে, নতুন নির্মাণের সংখ্যা কমে আসে। তবে পাল যুগে (৮ম-১২শ শতাব্দী) আবার শহরের পুরনো আভিজাত্য ফিরে আসে। এই সময় গড়ে ওঠা ঢিপিজাতীয় প্রাচীর, ক্ষেত্রপ্রাচীর, বসতবাড়ি, পার্শ্বপথ ও প্রাচীরসহ মন্দির, স্যাঁতস্যাঁতে-ভাব প্রতিরোধক শস্যাগার, স্নানাগার, নালা ও গোলাকার কুয়ো দেখে মনে হয়, এই যুগে শহরটি যথেষ্ট উন্নতি লাভ করেছিল।


title: নাজকা রেখাসমূহ

text: নাজকার রেখাসমূহ () হল দক্ষিণ আমেরিকার পেরুর নাজকা মরুভূমিতে অঙ্কিত কিছু বিপুলকায় ভূরেখাচিত্র বা জিওগ্লিফ। এই বিশালাকৃতির রেখা বা নকশাগুলো ১৯৯৪ খ্রিস্টাব্দে ইউনেস্কো দ্বারা বিশ্ব ঐতিহ্যবাহী স্থান হিসেবে তালিকাভুক্ত হয়। পেরুর রাজধানী লিমা থেকে প্রায় ৪০০ কিলোমিটার দক্ষিণে অবস্থিত প্রায় ৮০ কিলোমিটার লম্বা ও ৫০০ বর্গকিলোমিটার বিস্তৃত শুষ্ক নাজকা মালভূমি অঞ্চলে মাটির উপর টানা বিশাল বিশাল সরলরেখা এবং তার সমন্বয়ে অঙ্কিত এইসব জ্যামিতিক চিত্র ও নানা পশুপাখির ছবি, বিশেষজ্ঞদের অনুমান মোটামুটি খ্রিস্টপূর্ব ৫০০ থেকে ৫০০ খ্রিস্টাব্দের মধ্যে অঙ্কিত। এগুলি সৃষ্টির কৃতিত্ব সাধারণত পেরুর প্রাচীন নাজকা সংস্কৃতির মানুষদের দেওয়া হয়ে থাকলেও, বর্তমান গবেষণা ইঙ্গিত করে, এর মধ্যে যেগুলি বেশি পুরনো, সেগুলি নাজকাদের থেকেও বেশি প্রাচীন। সেই হিসেবে অন্তত সেগুলির স্রষ্টা আরও পূর্বতন পারাকাস সংস্কৃতির মানুষ।


title: নাজকা রেখাসমূহ

text: নাজকা মালভূমি জুড়ে অঙ্কিত এসব ভূচিত্রগুলো এতো বিশাল যে, আকাশ থেকে না দেখলে সেগুলোর অবয়ব বোঝা যায় না। মরুদ্যানের মাঝ বরাবর চলেছে একটি লম্বা সরলরেখা, যার দুপাশ বেয়ে একটা নির্দিষ্ট দূরত্ব পরপর গেছে কিছু সমান্তরাল রেখা। সেখানে রয়েছে বিপুলায়তন ত্রিভূজ, চতুর্ভুজ, আয়তক্ষেত্র, সামন্তরিক -এরকম অনেক জ্যামিতিক নকশা। এছাড়া আছে প্রায় একশো দেড়শো ফুট প্রশস্ত স্থানজুড়ে আঁকা নানারকম জন্তু-জানোয়ার, পাখি, পোকামাকড় ইত্যাদি। জ্যামিতিক নকশাগুলোর যেখানে রেখা টানা হয়েছে, সেগুলো একচুল এদিক-ওদিক না হয়ে চলে গেছে মাইলের পর মাইল অবধি। প্রতিটা রেখায়, নকশায় যেন অতি সূক্ষ্ম হিসাব রক্ষা করা হয়েছে। বিভিন্ন প্রাণীর নকশার মধ্যে রয়েছে মাকড়সা, পাখি, নয় আঙ্গুলবিশিষ্ট বানর, মাছ এবং সরীসৃপজাতীয় প্রাণীদের বিরাট বিরাট প্রতিকৃতি। এমনকি রয়েছে অনেক সামুদ্রিক মাছের (যেমন: তিমি) প্রতিকৃতি। ড্রেসডেনের জার্মান গবেষিকা মারিয়া রাইখা এরকম ৫০টি চিত্র ও ১০০০টিরও বেশি রেখা আবিষ্কার করেছেন, যাদের কোনও কোনওটি এমনকী ২০ কিলোমিটার পর্যন্ত লম্বা।


title: নাজকা রেখাসমূহ

text: পেরুর ইনকা সভ্যতারও আগে সেখানকার নাজকা মালভূমিতে গড়ে উঠেছিল একটি কৃষিভিত্তিক সভ্যতা - নাজকা সংস্কৃতি (সময়কাল মোটামুটি ১০০ খ্রিস্টপূর্বাব্দ থেকে ৮০০ খ্রিস্টাব্দ)। কিন্তু ভৌগোলিকভাবে মালভূমিটি অতিরিক্ত শুকনো। এই শুষ্কতাকে মার্কিন মহাকাশ গবেষকরা মঙ্গল গ্রহের ক্ষয়ের সমতুল্য বলে উল্লেখ করে থাকেন। আর এই অতিরিক্ত শুষ্কতার জন্যই এই নকশাগুলো এতো দীর্ঘদিন যাবত প্রায় অক্ষত অবস্থায় টিকে আছে।


title: নাজকা রেখাসমূহ

text: আবিষ্কারের প্রারম্ভলগ্ন থেকেই এসব ভূচিত্র নিয়ে গবেষক মহলে তৈরি হয়েছে উল্লেখযোগ্য পরিমাণ মতবিরোধ। এদের মধ্যে কেউ কেউ দাবি করেছেন যে, এগুলো আদিম মহাকাশচারীদের তৈরি করা নিদর্শন, যেখানে তারা অবতরণের জন্য তৈরি করেছিল একটি রানওয়ে। যদিও কোনো প্রথম সারির বাস্তবিক গবেষকই এমন ভূয়োদর্শন যুক্তিতে ঠিক অটল থাকতে পারেননি। অনেক বিশেষজ্ঞ বিশ্বাস করেন যে, এই বিপুলায়তন প্রাণীর ও জ্যামিতিক নকশাগুলো মূলত বৃষ্টিকামনা এবং পূর্বসূরিদের আত্মার সাথে যোগাযোগের বিভিন্ন ধর্মীয় অনুষ্ঠানের অংশ হিসেবে করা হয়েছিল। তাদের ব্যাখ্যা হলো উর্ধ্বস্থিত ঈশ্বরকে দেখানোর জন্যই নাজকার আদিম অধিবাসীরা এমনটা করেছিলেন। এমনকি ২০০৪ খ্রিস্টাব্দের দিকেও ঐ অঞ্চলের বাসিন্দাদের মধ্যে অনুরূপ ধর্মীয় আনুষ্ঠানিকতা পালনের রেওয়াজ দেখা যায়।


title: আইফোন

text: আইফোন () হচ্ছে অ্যাপল ইনকর্পোরেটেড দ্বারা নির্মিত একটি আধুনিক ইন্টারনেট ও মাল্টিমিডিয়া সংযুক্ত স্মার্টফোন। অ্যাপলের সাবেক সিইও ও প্রতিষ্ঠাতা স্টিভ জবস প্রথম আইফোন অবমুক্ত করেন ৯ জানুয়ারি ২০০৭ তারিখে। প্রথম আইফোনের বাজারজাতকরণ শুরু হয় ২৯ জুন ২০০৭ তারিখে। বর্তমানে (প্রেক্ষিত: ২০১১) আইফোনের ৫ম জেনারেশন "আইফোন ৪এস" বাজারে পাওয়া যাচ্ছে, যা ৪ অক্টোবর ২০১১-তে অবমুক্ত করা হয়। আইফোন ৪এস অবমুক্তের ঠিক দুদিন আগে আইফোন স্মার্টফোনের জন্য অপারেটিং সিষ্টেম "আইওএস ৫.০" অবমুক্ত করে।


title: আইফোন

text: আইফোনকে ভিডিও ক্যামেরা হিসেবে ব্যবহারের পাশাপাশি ক্যামেরা ফোন, বহনযোগ্য মিডিয়া প্লেয়ার, ইন্টারনেট মাধ্যম, ভিজুয়্যাল ভয়েস মেইল ক্লাইন্টসহ ওয়াইফাই ও থ্রিজি কানেকটর হিসেবে ব্যবহার করা যায়। আইফোনের পর্দাটি মাল্টি টাচস্ক্রিন প্রকৃতির। যেখানে একটি ভার্চুয়াল কিবোর্ডের সুবিধা রয়েছে। অ্যাপলিকেশন সফটওয়্যারগুলো আইফোনের জন্য অ্যাপলের বিশেষ "অ্যাপ স্টোর" থেকে ডাউনলোডের সুবিধা আছে। এইসকল অ্যাপলিকেশনের মাধ্যমে আইফোনকে খেলাধুলা, জিপিএস নেভিগেশন, টেলিভিশন, চলচ্চিত্র দেখার কাজে সহজেই ব্যবহার করা যায়।


title: আইফোন

text: আইফোন নির্মাণের জন্য অ্যাপল ইনকর্পোরেটেড ২০০৫ সাল থেকে কাজ শুরু করে। এসময় সাবেক সিইও স্টিভ জবস অ্যাপলের ইঞ্জিনিয়ারদের টাচস্ক্রিন প্রযুক্তির মোবাইল ডিভাইস প্রস্তুতের নির্দেশ দেন। তিনি বিশেষজ্ঞদের ট্যাবলেট পিসি আর মোবাইল ফোনের মধ্যে পার্থক্যের দিকে নজর দিতে বিশেষ গুরুত্ব দেন। ৩০ মাসের চুক্তিতে অ্যাপল টেলিকম কোম্পানি এটিএ্যান্ডটি-এর সাথে যৌথভাবে আইফোন নির্মাণ শুরু করে। স্টিভ জবস ২০০৭ সালের ৯ জানুয়ারি সানফ্রান্সিসকোতে প্রথম আইফোন অবমুক্ত করেন। মার্কিন যুক্তরাষ্ট্রে প্রথম আইফোন বিক্রি শুরু হয় ২৯ জুন ২০০৭। আইফোনের বিক্রির জনপ্রিয়তা দেখে সংবাদ মাধ্যম আইফোনকে "জেসাস ফোন" নামে ডাকা শুরু করে। নভেম্বর ২০০৭ থেকে ইউকে, ফ্রান্স এবং জার্মানিতে আইফোন বিক্রি শুরু হয়।


title: আইফোন

text: আইফোনের দ্বিতীয় প্রজন্ম "আইফোন ৩জি" ১১ জুলাই ২০০৮ সালে অবমুক্ত হয়।অ্যাপল তৃতীয় প্রজন্মের "আইফোন ৩জিএস" বাজারে অবমুক্ত করার ঘোষণা দেয় ৮ জুন ২০০৯ তারিখে।


title: আইফোন

text: বর্তমানে অ্যাপল ২১টি মডেলের আইফোন প্রস্তুত করেছে।


title: আইফোন

text: আইফোনের মডেলের মধ্যে এযাবৎকালের সর্বশ্রেষ্ঠ মডেল হল আইফোন ৫এস। বিক্রিতে এখন পর্যন্ত ১ নম্বর অবস্থানে। এখানে যুক্ত হয়েছে শক্তিশালী টাচ আইডি ফিংগার প্রিন্ট স্ক্যানার। এছাড়া গরিবের আইফোন ৫সি পাওয়া যাচ্ছে । এটি আইফোন ৫ এর নতুন সংস্করণ। কিন্তু শুরু থেকে আইফোন এখনও অনেকের নাগালের বাইরে।


title: আইফোন

text:
iPhone অনেক বুদ্ধিমান বা বুদ্ধি সম্পন্ন একটি স্মার্টফোন, যা আপনাকে সকল প্রকার সুবিধা প্রদান করবে।
আইফোনে অনেক উন্নত প্রযুক্তি ব্যবহর করা হলেও এতে কিছু মারাত্মক সীমাবদ্ধতা রয়েছে । এর মাধ্যমে অন্য ডিভাইসের সাথে ব্লুটুথ দিয়ে ফাইল শেয়ার করা যায় না । তাছাড়া সরাসরি ওয়েব থেকে কিছু ডাউনলোড করা যায় না ।


title: পশ্চিম ত্রিপুরা জেলা

text: পশ্চিম ত্রিপুরা (), ভারতের ত্রিপুরার রাজ্য প্রশাসনিক জেলা। এই জেলার সদর দপ্তর আগরতলা অবস্হান হয়। এটি ২০১১ সালে, ত্রিপুরা জেলার সবচেয়ে জনবহুল এলাকা পরিণত হয়েছে। ১৯৭০ সালে এই জেলার জন্ম।


title: পশ্চিম ত্রিপুরা জেলা

text: পশ্চিম ত্রিপুরা জেলা ২৯৯৭ বর্গকিলোমিটার এলাকা জুড়ে অবস্থিত।


title: পশ্চিম ত্রিপুরা জেলা

text: পশ্চিম ত্রিপুরা জেলা ৫টি মহকুমায় বিভক্ত করা হয়েছে। সেগুলি হল --পশ্চিম ত্রিপুরা জেলার ১৬ ব্লক হয়েছে:


title: ওয়াঙ্গেরী মাথেই

text:
ওয়াঙ্গেরী মাথেই বা ওয়াঙ্গেরী মুতা মেরি জো মাথেই () (১ এপ্রিল ১৯৪০- ২৫ সেপ্টেম্বর ২০১১) কেনিয়ার একজন পরিবেশবাদী ও রাজনৈতিক ব্যক্তিত্ব। তিনি মার্কিন যুক্তরাষ্ট্র্রের মাউন্ট স্কলাস্টিকা, পিটসবার্গ বিশ্ববিদ্যালয় এবং কেনাইরোবিনিয়ার নাইরোবি বিশ্ববিদ্যালয়ে লেখা পড়া করেন। ১৯৭০ দশকে "গ্রিন বেল্ট মুভমেন্ট" নামক একটি বেসরকারী প্রতিষ্ঠান প্রতিষ্ঠা করেন, যার লক্ষ্য ছিল বৃক্ষরোপন, পরিবেশ বিষয়ক সচেতনতা সৃষ্টি এবং নারীর অধিকার প্রতিষ্ঠা। ১৯৮৬ সালে তিনি "রাইট লাইভলিহুড অ্যাওয়ার্ড" নামক পুরস্কার পান।
২০০৪ সালে প্রথম আফ্রিকান মহিলা হিসেবে তিনি শান্তিতে নোবেল পুরস্কার পান। মাথেই একজন নির্বাচিত সংসদ সদস্য এবং ২০০৩ থেকে ২০০৫ সাল পর্যন্ত রাষ্ট্রপতি ওয়াই কিবাকি সরকারের সহকারী পরিবেশমন্ত্রী ছিলেন।তিনি ২০১১ খ্রিস্টাব্দের ২৫ সেপ্টেম্বর নাইরোবির একটি হাসপাতালে মারা যান। দীর্ঘদিন যাবত তিনি ক্যান্সারে ভুগছিলেন।


title: জালৎস্‌বুর্গ

text: জালৎস্‌বুর্গ () অস্ট্রিয়ার চতুর্থ বৃহত্তম শহর এবং জালৎস্‌বুর্গ ফেডারেল এস্টেট-এর রাজধানী। জালৎস্‌বুর্গ-এর “পুরোনো শহর” আন্তর্জাতিকভাবে সুপরিচিত এর বারোক স্থাপত্যের জন্য এবং আল্পস-এর উত্তরের সবচেয়ে সংরক্ষিত জায়গা। ১৯৯৭ সাল থেকে এটি ইউনেস্কোর বিশ্ব ঐতিহ্যবাহী স্থান হিসেবে বিবেচিত হয়ে আসছে। ১৮-শতকের বিখ্যাত মিউজিক বাদক উলফগ্যাং আমেদিউস মোজার্ট এই শহরেই জন্মগ্রহণ করেছিলেন। জালৎস্‌বুর্গ প্রদেশের রাজধানী শহরে ৩টি বিশ্ববিদ্যালয় আছে। যেখানে প্রচুর শিক্ষার্থী লেখাপড়া করেন যারা এই এলাকার চালিকাশক্তি হিসেবে কাজ করেন।


title: জালৎস্‌বুর্গ

text: জালৎস্‌বুর্গ আল্পসের উত্তরের সীমানায় সলজ্যাখ নদীর তীরে অবস্থিত। আলপাইনের সর্বোচ্চ চূড়া- ১৯৭২ মিটার উচ্চতার উন্তার্সবার্গ- শহরের কেন্দ্র থেকে কয়েক কিলোমিটার দূরে। অ্যাটস্ট্যাড বা পুরোন শহরে প্রধানত বারোক টাওয়ার, কিছু গির্জা ও বিশাল ফেস্টাং হহেনজালৎস্‌বুর্গ আছে। এই এলাকা শহরের ফুসফুস হিসেবে কাজ করা দুটি ছোট পাহাড়, মন্সবার্গ ও কাপুসিনারবার্গ দ্বারা ঘেরা। মিউনিখ থেকে প্রায় ১৫০ কিলোমিটার পুর্বে, লুব্লিয়ানা থেকে ২৮১ কিলোমিটার উত্তর-পশ্চিমে, এবং ভিয়েনা থেকে ৩০০ কিলোমিটার পশ্চিমে অবস্থিত এই শহর।


title: জালৎস্‌বুর্গ

text: ১৯৩৫ সালে আশেপাশের কিছু জায়গা জালৎস্‌বুর্গের অন্তর্গত করা হলে এখানকার জনসংখ্যা বেড়ে যায়। দ্বিতীয় বিশ্বযুদ্ধের পরে অসংখ্য লোক এখানে নতুন বসতি গড়েন। যুদ্ধ-পরবর্তী সময়ে মার্কিন সৈন্যদের জন্য আবাসস্থল তৈরি করা হয়, যা তারা চলে যাওয়ার পর আশ্রিতদের জন্য ব্যবহার করা হতো। ১৯৫০ সালের দিকে জালৎস্‌বুর্গের জনসংখ্যা ১ লক্ষ পার করে এবং ২০০৬ এ তা ১.৫ লক্ষতে এসে পৌঁছেছে।


title: জালৎস্‌বুর্গ

text:
= প্রশাসনিক অঞ্চল =
জালৎস্‌বুর্গ-এ ২৪টি জেলা শহর এবং ৩টি উপশহর আছে।
জেলা শহর-


title: জালৎস্‌বুর্গ

text: উপশহর-


title: শিরিন এবাদি

text: শিরিন এবাদি () ইরানের একজন আইনজীবি ও মানবাধিকার কর্মী। তিনি ২০০৩ সালে শান্তিতে নোবেল পুরস্কার লাভ করেন। তিনি গনতন্ত্র ও মানবাধিকার রক্ষায় অবদান রাখার জন্য এই পুরস্কার লাভ করেন। তিনি প্রথম ইরানের নাগরিক যিনি নোবেল পুরস্কার লাভ করেন।


title: আবেদ খান

text: আবেদ খান, একজন বাংলাদেশী সাংবাদিক ও কলাম-লেখক।


title: আবেদ খান

text: আবেদ খান ১৬ এপ্রিল ১৯৪৫ সালে, খুলনা জেলার রসুলপুর গ্রামে জন্মগ্রহণ করেন। অবিভক্ত ভারতের দৈনিক আজাদ-এর সম্পাদক মাওলানা আকরম খাঁ সম্পর্কে তাঁর নানা (মাতামহ) ছিলেন।


title: আবেদ খান

text:
মাত্র ১৭ বছর বয়সে ১৯৬২ সালে আবেদ খানেরও সাংবাদিকতায় হাতেখড়ি ঘটে দৈনিক ‘জেহাদ’-এ। এ দৈনিকে সহ-সম্পাদক হিসেবে বছরখানেক কাজ করার পর ১৯৬৩-তে তিনি দৈনিক ‘সংবাদ’-এ যোগদান করেন। পরের বছরই দৈনিক ইত্তেফাক-এ একই পদে যোগ দেওয়ার মাধ্যমে তিনি শুরু করেন এক দীর্ঘ কর্মসাধনাময় অধ্যায়। এ পত্রিকায় আবেদ খান পর্যায়ক্রমে শিফট-ইনচার্জ, প্রধান প্রতিবেদন, সহকারী সম্পাদক ও কলামিস্ট হিসেবে দায়িত্ব পালন করেন।
২০০৯ সাল থেকে তিনি দৈনিক কালের কণ্ঠের প্রতিষ্ঠাতা সম্পাদক হিসেবে দায়িত্ব পালন করেন। ২০১১ সালের ৩০ জুন কালের কণ্ঠ থেকে পদত্যাগের পর তিনি ২০১২ সালের জুন মাসে এটিএন নিউজের প্রধান নির্বাহী কর্মকতা ও প্রধান সম্পাদক হিসেবে যোগদান করেন। ২০১৩ সালের এপ্রিলে তিনি এটিএন নিউজ থেকে পদত্যাগ করেন। বর্তমানে তিনি দৈনিক জাগরণ নামের প্রকাশিতব্য একটি সংবাদপত্রের সম্পাদক ও প্রকাশক।


title: আবেদ খান

text: ১৯৭১-এর পয়লা মার্চ তিনি পুরনো ঢাকার নারিন্দা-ওয়ারী অঞ্চলে স্বাধীন বাংলা সংগ্রাম পরিষদ কমিটির কনভেনর হিসেবে নিজেদের মাঝে স্বাধীনতাযুদ্ধের প্রস্তুতি-পর্বের দৃঢ় সূচনা করেন। ২৫ মার্চের কাল-রাতে ট্যাংকার নিয়ে পাকিস্তানি-হানাদার বাহিনী ইত্তেফাক ভবনে আগুন জ্বালিয়ে সর্বতোভাবে ধ্বংসের তাণ্ডবলীলায় মেতে উঠেছিল। ২৯ মার্চ তিনি ঢাকা ত্যাগ করেন। জুন মাসে সংবাদ, ডেইলি পিপল, ইত্তেফাক ভবন এবং সারা ঢাকার ওপর বয়ে চলা বিশ্ব-ইতিহাসের এই অতি-ভয়াল ধ্বংসলীলার চাক্ষুষসাক্ষী হিসেবে প্রথম তিনি কলকাতার আকাশবাণী বেতার কেন্দ্রের মাধ্যমে বিশ্ববাসীর কাছে তুলে ধরেন। এরই মাঝে তিনি ৮ নং সেক্টরে তাঁর নাম অন্তর্ভুক্ত করান। মেজর ওসমান তখন সেক্টর আটের ভারপ্রাপ্ত দায়িত্বে ছিলেন। পরবর্তী সময়ে মেজর মঞ্জুর এ সেক্টরের কমান্ডার হিসেবে দায়িত্ব পালন করেন। আবেদ খানের সাব-সেক্টরের কমান্ডার ছিলেন ক্যাপ্টেন সফিকউল্লাহ। এ ছাড়াও জুন মাসে ১২ টি বাম দলের সমন্বয়ে গঠিত জাতীয় মুক্তিসংগ্রাম সমন্বয় পরিষদ-এর পশ্চিমাঞ্চলের অন্যতম আহ্বায়ক ছিলেন আবেদ খান।


title: আবেদ খান

text: স্বাধীনতার পর ১৯৭২ সালের আগস্টে ইত্তেফাকে তাঁর ধারাবাহিক অণুসন্ধানী প্রতিবেদন ‘ওপেন সিক্রেট’ প্রকাশিত হতে থাকে। তৎকালীন সরকারের যেকোনো কর্মকাণ্ড বা ভূমিকার ওপর এ সংক্রান্ত সিরিজ যথেষ্ট প্রভাব বিস্তার করে। ‘ওপেন সিক্রেট’কে বলা যেতে পারে বাংলাদেশের তদন্তমূলক সাংবাদিকতার এক গুরুত্বপূর্ণ মাইলফলক। এ সংক্রান্ত পড়াশোনায় ‘রেফারেন্স’ হিসেবে ‘ওপেন সিক্রেট’-এর বিশেষ খ্যাতি রয়েছে। এরপর সম্পাদকীয় বিভাগে সহকারী সম্পাদকের দায়িত্ব পালনের সময় তিনি অভাজন ছদ্মনামে ‘নিবেদন ইতি’ শিরোনামে কলাম লেখায় হাত দেন। এই ‘নিবেদন ইতি’ও সে সময় অভাবিত জনপ্রিয়তা পায়।


title: আবেদ খান

text: ১৯৯৫ সালে আবেদ খান ইত্তেফাক থেকে অব্যাহতি নেন। কলামিস্ট হিসেবে সমসাময়িক সময়ে দেশের শীর্ষ দৈনিক জনকণ্ঠ, ভোরের কাগজ ও সংবাদ-এ মুক্তহাতে লিখতে থাকেন। ১৯৯৫ সাল থেকে জনকণ্ঠে সম্পাদকীয় পাতায় তাঁর ‘অভাজনের নিবেদন’ প্রকাশের পাশাপাশি প্রথম পাতায় ‘লেট দেয়ার বি লাইট’ শিরোনামের মন্তব্য প্রতিবেদন প্রকাশ হতে থাকে। ‘গৌড়ানন্দ কবি ভনে শুনে পুণ্যবান’ কলামটি জনকণ্ঠেই প্রকাশিত তাঁর স্যাটায়ার-ধর্মী জনপ্রিয় কলাম। দৈনিক ভোরের কাগজ-এর প্রথম পাতায় তাঁর ‘টক অব দ্য টাউন’ শিরোনামের মন্তব্য প্রতিবেদনটি সে সময় তুমুল জনপ্রিয়তায় দেশবাসীর কাছে হয়ে উঠেছিল যেন ‘টক অব দ্য কান্ট্রি’। একই কাগজে এ সময় তাঁর উপসম্পাদকীয় কলাম ‘প্রাঙ্গণে বহিরাঙ্গণে’ প্রকাশ হতে থাকে। দৈনিক সংবাদে তিনি ‘তৃতীয় নয়ন’ নামে একটি অন্তর্দৃষ্টি-বিশ্লেষণাত্মক কলাম ধারাবাহিকভাবে লিখতে থাকেন।এ সময় ভারতের জনপ্রিয় বাংলা দৈনিক ‘আনন্দবাজার পত্রিকা’র প্রবাসী সংস্করণ ‘প্রবাসী আনন্দবাজার’-এও নিয়মিতভাবে তাঁর লেখা প্রকাশ হতে থাকে। প্রতিষ্ঠান ছেড়ে এ সময় আবেদ খান নিজেই ক্রমশ একটি স্বয়ংসম্পূর্ণ প্রতিষ্ঠানে পরিণত হয়ে উঠতে থাকেন। ১৯৯৮ সালে নতুন দৈনিক প্রথম আলো-তে ‘কালের কণ্ঠ’ শিরোনামে তাঁর উপসম্পাদকীয় কলাম প্রকাশ হতে থাকে। পরে ২০০৯ সালে আবেদ খানের নেতৃত্বে কালের কণ্ঠ নামের একটি দৈনিক পত্রিকা বাজারে আসে।


title: আবেদ খান

text: স্বাধীনতার পর বাংলাদেশ বেতারে একটি স্যাটায়ার-ধর্মী টক-শো’র পাণ্ডুলিপি লিখতেন তিনি। তাঁর সেই হিউমার-সমৃদ্ধ টক-শো শ্রোতাদের মাঝে ব্যাপক সাড়া ফেলে। প্রিন্ট মিডিয়ার পাশাপাশি আবেদ খান এ সময় থেকে ইলেকট্রনিক-মিডিয়ায় জনপ্রিয়তা অর্জন করেন। বাংলাদেশ টেলিভিশনের সাংস্কৃতিক পরিমণ্ডলে প্রবেশ করেন ১৯৭৮ সালে। আবেদ খান ও ড. সানজিদা আখতার দম্পতির গ্রন্থনা-উপস্থাপনায় দম্পতি-বিষয়ক ধারাবাহিক ম্যাগাজিন অণুষ্ঠান ‘তুমি আর আমি’ প্রথম থেকেই ব্যাপক জনপ্রিয়তা পায়। দম্পতি-শিল্পীদের নিয়ে সঙ্গীত বিষয়ক ম্যাগাজিন অণুষ্ঠান ‘একই বৃন্তে’ সঞ্চালনার দায়িত্ব পালন করেন তিনি। ১৯৮৪, ১৯৮৬ ও ১৯৯০ সালে আবেদ খান-সানজিদা দম্পতি ঈদের ‘আনন্দমেলা’ নামের একটি বিনোদনমূলক অণুষ্ঠানের সঞ্চালক ও গ্রন্থনার ভূমিকা পালন করেন। যেসব গুণী মানুষের সংস্পর্শে ‘আনন্দমেলা’ ঈদ অণুষ্ঠানটি জনপ্রিয়তার চূড়া স্পর্শ করেছে তাঁদের মধ্যে এ দম্পতি অন্যতম। এ সময় থেকে টেলিভিশনের অসংখ্য টক-শো সঞ্চালনার মাধ্যমে তাঁরা জনপ্রিয় টেলিভিশন-ব্যক্তিত্বে পরিণত হন—যা এখনো সমানভাবে প্রবহমান। কিছুকাল রেডিও-টেলিভিশন শিল্পী সংসদের প্রেসিডেন্টেরও দায়িত্ব পালন করেন আবেদ খান।


title: আবেদ খান

text: ১৯৯৯ থেকে ২০০১ সাল পর্যন্ত তিনি একুশে টেলিভিশনের সংবাদ ও চলতি তথ্য বিষয়ে প্রধান হিসেবে কাজ করেন। একুশে টেলিভিশনের জন্মলগ্ন থেকেই এর সঙ্গে যুক্ত হয়েছেন এবং প্রথম আন্তর্জাতিক মানের সংবাদ উপস্থাপনার উদাহরণ হিসেবে একুশে টেলিভিশনকে প্রতিষ্ঠা করেছেন। প্রাথমিকভাবে বিশ্বের অন্যান্য দেশের তুলনায় বাংলাদেশের ইলেকট্রনিক মিডিয়া প্রযুক্তিগত অবকাঠামোতে অনেক বেশি সীমাবদ্ধ ছিল। তা সত্ত্বেও টেরেস্ট্রিয়াল ও স্যাটেলাইট টেলিভিশন মিডিয়ায় আধুনিক সাংবাদিকতা এ দেশে তাঁর হাত ধরেই স্পর্শ করেছে জনপ্রিয়তা ও গ্রহণযোগ্যতার বিরল শিখর। এর আগে ১৯৯৬-৯৯ সালে তাঁর অণুসন্ধানমূলক টেলিভিশন রিপোর্টিং সিরিজ ‘ঘটনার আড়ালে’ টেলিভিশন-সাংবাদিকতার আরেকটি জনপ্রিয় চূড়া।


title: আবেদ খান

text:
আবেদ খানের অসম সাহসিকতা বাংলাদেশের সংবাদপত্র ইতিহাসে সহজদৃষ্ট নয়। তিনি দৈনিক কালের কণ্ঠের প্রতিষ্ঠাতা সম্পাদক। তাঁর খ্যাতনামা ‘কালের কণ্ঠ’ কলামের নামে ২০০৯ সালে তিনি একটি দৈনিক পত্রিকার প্রজ্ঞাপন নেন নিজের নামে। বাংলাদেশের বৃহৎ একটি ব্যবসায়ী গ্রপের সঙ্গে তিনি সম্পাদক হিসেবে এ পত্রিকার প্রকাশনা শুরু করেন। বাংলাদেশের সংবাদপত্র প্রকাশনার সব রেকর্ড ভেঙে দিয়ে প্রকাশনার মাত্র তিন মাসের মধ্যে কালের কণ্ঠ প্রচার সংখ্যায় পৌনে তিন লাখে পৌঁছে যায়।
এর আগে দীর্ঘদিন তিনি দৈনিক সমকাল-এর সম্পাদক হিসেবে কাজ করেছেন। সমকালের ক্রান্তিকালে সম্পাদক হিসেবে দায়িত্বভার গ্রহণের পর পত্রিকাটি মাত্র ২০ মাসের ভেতরে আলোচিত ও প্রশংসিত অবস্থানে আসতে সক্ষম হয়।
দৈনিক যুগান্তর পত্রিকায় তিনি ২০০৫ থেকে ’০৬ সাল পর্যন্ত সম্পাদনার দায়িত্ব পালন করেন। এ সময় তাঁর অকান্ত পরিশ্রম, মেধা ও সৃজনপ্রতিভায় যুগান্তরের হারিয়ে যাওয়া গৌরব পুনরুদ্ধার হয়। এর আগে তিনি কাজ করেছেন দৈনিক ‘ভোরের কাগজ’-এ (২০০৩-০৫)। সে সময় তাঁর অসামান্য নেতৃত্বগুণে ভোরের কাগজ দুর্দশাগ্রস্ত অবস্থা থেকে খুব অল্প সময়ের মধ্যে আধুনিক ও মানসম্মত অবস্থানে উঠে আসতে সক্ষম হয়।


title: আফ্রিকান দেশগুলির তালিকা

text:
নিম্নলিখিত যে রাষ্ট্রসমূহ আফ্রিকাতে নিজেরা প্রতিষ্ঠিত হয়েছে তা সার্বভৌম, কিন্তু তা সরকারি স্বীকৃতির মধ্যে সীমাবদ্ধ থাকে। সাহরাউই প্রজাতন্ত্র হল আফ্রিকান ইউনিয়নের সদস্য।
যে সমস্ত অঞ্চলের রাজনৈতিকভাবে পরিচালনা বহিরাগত নির্ভরতার মাধ্যমে হয়ে থাকে, তা এই তালিকাটির মধ্যে দেওয়া হল


title: আফ্রিকান দেশগুলির তালিকা

text: This list contains territories that are administered as incorporated parts of a primarily non-African state.


title: বিটা ল্যাক্টাম

text: বিটা ল্যাক্টাম () রিং (β-ল্যাক্টাম) হচ্ছে ল্যাক্টাম, যা একটি তিন কার্বন ও এক নাইট্রোজেন বিশিষ্ট অণুর হেটেরোএটোমিক রিং স্ট্রাকচার। ল্যাক্টাম হচ্ছে একটি বৃত্তীয় এমাইড।


title: বিটা ল্যাক্টাম

text: একাধিক এন্টিবায়োটিক পরিবার গঠনকৃত বিটা-ল্যাক্টাম রিং, প্রধানত পেনিসিলিন, সেফালোস্পোরিন, কার্বাপেনেমস ও মনোব্যাক্টামস, যা মূলত বিটা-ল্যাক্টাম এন্টিবায়োটিক নামে ডাকা হয়। এসকল এন্টিবায়োটিকগুলো ব্যাকটেরিয়ার কোষ প্রাচীর সংশ্লেষণে বাধা প্রদান করে থাকে। বিশেষত গ্রাম-পজিটিভ ব্যাকটেরিয়ার ক্ষেত্রে এর মারাত্মক প্রভাব আছে। যাহোক, ব্যাকটেরিয়া বিটা ল্যাক্টামেজ উৎসেচক নিঃসরণের মাধ্যমে বিটা ল্যাক্টাম এন্টিবায়োটিকের উপর রেজিস্ট্যান্ট হয়।


title: বিটা ল্যাক্টাম

text: ১৯০৭ সালে হারমান স্টাডিঞ্জার এনিলিনের শিফ্ বেজের সাথে বেজাইডিহাইড সাথে ডাইফিনাইলকিটিন [২+২] সাইক্লোএডিশনের মাধ্যমে প্রথম কৃত্রিম বিটা ল্যাক্টাম তৈরি করেনঃ


title: বিটা ল্যাক্টাম

text: বিটা ল্যাক্টাম ঔষধের প্রচলিত চিকিৎসায় নির্দিষ্ট কিছু ব্যাকটেরিয়া পাল্টা ব্যবস্থা গ্রহণ করে। বিটা ল্যাক্টামেজ নামের উৎসেচকটি বিভিন্ন ধরনের অনেক ব্যাকটেরিয়াতে থাকে, যা বিটা ল্যাক্টাম রিংকে ধ্বংস করে এবং সক্রিয়ভাবে এন্টিবায়োটিকের কার্যকারিতাকে নষ্ট করে। উৎসেচকটির উদাহরণ হিসেবে ২০০৯ সালের উদ্ঘাটিত এনডিএম-১ উল্লেখ্য। বিটা ল্যাক্টাম ঔষধের ব্যাক্টেরিয়ার রেজিস্ট্যান্টের কারণ হিসেবে অগ্মেন্টিন/ক্লা এমনভাবে তৈরি করা হয় যাতে তা বিটা ল্যাক্টামেজকে নিষ্ক্রিয় করার ক্ষমতা রাখে। অগ্মেন্টিন/ক্লা (বা এফজিপি) এমোক্সিসিলিন ও ক্লাভুলানিক এসিড-এর, (যেটি বিটাল্যাক্টামেজকে নিষ্ক্রিয় করে) সমন্বয়ে গঠিত। ক্লাভুলানিক এসিড বিটা ল্যাক্টামেজকে অপরিবর্তনীয় বন্ধনের মাধ্যমে ঢেকে ফেলে সেভাবে প্রস্তুত করা হয় ও সক্রিয়ভাবে এন্টাগোনিস্ট এমোক্সিসিলিনকে বিটা ল্যাক্টামেজ যাতে বাধাদান করতে না পারে।


title: বৈদ্যুতিক টেলিগ্রাফ

text: টেলিগ্রাফ শব্দটি দিয়ে যে যন্ত্রকে বোঝানো হয় তা মূলতঃ বৈদ্যুতিক টেলিগ্রাফ। এই টেলিগ্রাফে বিদ্যুৎ বা তড়িৎ সংকেত ( electrical signal) ব্যবহার করে টেলিযোগাযোগ লাইন বা বেতার চ্যানেলের মাধ্যমে দূর দূরান্তে লিখিত বার্তা বা পত্র প্রেরণ করা হয়। তবে টেলিগ্রাফ দ্বারা শুধু বার্তা বা খবরটাই পাঠানো যায়, মূল লিখিত পত্রটিকে পাঠানো যায় না।


title: বৈদ্যুতিক টেলিগ্রাফ

text: টেলিগ্রাফে বার্তাটিকে প্রথমে মোর্স কোডে রূপান্তরিত করে নেয়া হয় এবং তার পরে এই কোডটি টেলিগ্রাফের প্রেরক-যন্ত্রের সাহায্যে অন্যপ্রান্তে পাঠানো হয়। অন্যপ্রান্তেও একটি টেলিগ্রাফ থাকে যার "গ্রাহক-যন্ত্রে" কোড-বার্তাটিকে গ্রহণ করে আবার ভাষায় রূপান্তর করে গ্রাহকের কাছে পৌঁছে দেয়া হয়। বার্তা পাঠানোর এই পদ্ধতিকে বলে টেলিগ্রাফি, আর গ্রাহকের কাছে বার্তাটি যে রূপে পৌঁছে দেয়া হয় তাকে বলে টেলিগ্রাম।


title: বৈদ্যুতিক টেলিগ্রাফ

text: টেলিগ্রাফ ছিল টেলিযোগাযোগ ব্যবস্থার প্রথম নিদর্শন যা মুহুর্তের মধ্যে দূর-দূরান্তের খবর এনে দিত মানুষের কাছে। এর সামাজিক এবং অর্থনৈতিক প্রভাব ছিল ব্যপক। যার ফলে আবিস্কারের মাত্র কয়েক দশকের মধ্যেই দেশ থেকে দেশে এবং সাগরের এপার-ওপারে টেলিগ্রাফের লাইন ছড়িয়ে পড়ে।


title: বেতার তরঙ্গ

text: বেতার তরঙ্গ বা রেডিও তরঙ্গ এক প্রকারের তড়িৎ-চৌম্বকীয় বিকিরণ যার তরঙ্গদৈর্ঘ্যের সীমা ১ মিলিমিটার থেকে ১০০ কিলোমিটার পর্যন্ত বিস্তৃত হয়। এই তরঙ্গ খালি চোখে দেখা যায় না। বেতার তরঙ্গের কম্পাঙ্ক দৃশ্যমান আলোর থেকে কম - ৩ কিলোহার্টজ থেকে ৩০০ গিগাহার্টজ। অন্যান্য সব তড়িৎ-চৌম্বকীয় বিকিরণের মত বেতার তরঙ্গও আলোর গতিতে ভ্রমন করে। প্রাকৃতিক উপায়ে বেতার তরঙ্গ সৃষ্টি হয় সাধারণতঃ বজ্রপাত বা মহাজাগতিক বস্তু থেকে। কৃত্রিমভাবে তৈরীকৃত বেতার তরঙ্গ মোবাইল টেলিযোগাযোগ, বেতার যোগাযোগ, সম্প্রচার, রাডার ও অন্যান্য দিকনির্দেশনা (navigation) ব্যবস্থা, কৃত্রিম উপগ্রহের সাথে যোগাযোগ, কম্পিউটার নেটওয়ার্ক সহ অসংখ্য কাজে ব্যবহৃত হয়। ভিন্ন কম্পাঙ্কের বেতার তরঙ্গের বৈশিষ্ট্য ভিন্ন রকম হয়। বড় তরঙ্গদৈর্ঘ্যের বেতার তরঙ্গ পৃথিবীর একটি বড় অংশকে ঘিরে নিতে পারে, ছোট বা ক্ষুদ্র তরঙ্গ আয়নমন্ডল দ্বারা প্রতিফলিত হতে পারে এবং অতি ক্ষুদ্র দৈর্ঘ্যের বেতার তরঙ্গ খুবই অল্প বাঁক নিতে পারে বলে শুধু দৃষ্টি রেখা (line of sight) বরাবর ভ্রমণ করতে পারে।


পাইরেটস অব দ্য ক্যারিবিয়ান: অন স্ট্রেঞ্জার টাইডস () হচ্ছে ২০১১ সালে মুক্তিপ্রাপ্ত একটি অ্যাডভেঞ্চার ফ্যান্টাসি চলচ্চিত্র।। এটি "পাইরেটস অব দ্য ক্যারিবিয়ান" ধারাবাহিকের চতুর্থ চলচ্চিত্র। পূর্বের তিনটি চলচ্চিত্রের পরিচালক গোর ভারবিনস্কির পরিবর্তে এই চলচ্চিত্রটি পরিচালনা করেন রব মার্শাল, অপরদিকে প্রযোজক হিসেবে জেরি ব্রুখাইমার অপরিবর্তিত থাকেন।


title: পাইরেটস অব দ্য ক্যারিবিয়ান: অন স্ট্রেঞ্জার টাইডস

text: চলচ্চিত্রটির কাহিনী নেওয়া হচ্ছে টিম পাওয়ারের উপন্যাস "অন স্ট্রেঞ্জার টাইডস" থেকে। এই পর্বে ফাউন্টেইন অব ইয়ুথের সন্ধানে ক্যাপ্টেন জ্যাক স্প্যারো (জনি ডেপ) অ্যাঞ্জেলিকা’র (পেনেলোপে ক্রুজ) সাথে যোগ দেন। তাঁদের সাথে ফাউন্টেইন অব ইয়ুথের সন্ধানের আরও যোগ দেয় জলদস্যু ব্ল্যাকবিয়ার্ড (ইয়ান ম্যাকশেন), এবং তাঁদের পিছু নেয় ক্যাপ্টেন বারবোসা (জিওফ্রে রাশ)। চলচ্চিত্রটি পরিবেশিত হয় ওয়াল্ট ডিজনি পিকচার্সের সৌজন্য। ১৮ ও ২০ মে ২০১১-এর চলচ্চিত্রটি যথাক্রমে যুক্তরাজ্য ও যুক্তরাষ্ট্রে, ও বিশ্বব্যাপী মুক্তি লাভ করে। ডিজনি ডিজিটাল থ্রি-ডি ও আইম্যাক্স থ্রিডি ফরম্যাটের পাশাপাশি প্রচলিত দ্বিমাত্রিক আইম্যাক্স ফরম্যাটেও চলচ্চিত্রটি মুক্তি পায়।


title: রেডি

text: রেডি (হিন্দি ভাষায়: হিন্দি रेडी, ইংরেজি ভাষায়: Ready) এটি একটি ২০১১ সালের ভারতীয় কমেডি চলচ্চিত্র। ছবিটি পরিচালনা করেছেন আনীস বাজমী। এতে মূল ভূমিকায় অভিনয় করেছেন সালমান খান ও অসিন। এবং কয়েকটি গুরুত্বপূর্ণ চরিত্রে অভিনয় করেছেন পরেশ রাওয়াল, আর্য বাববার, মহেশ মাঞ্জরেকার। অতিথি শিল্পী হিসেবে উপস্থাপন করা হয় অজয় দেবগন, সঞ্জয় দত্ত, কঙ্গনা রানুত, জেরিন খান এবং আরবাজ খান এর মত অভিনেতাদের। ছবিটি হল ২০০৮-এর শ্রীনু ভায়তলা পরিচালিত তেলুগু চলচ্চিত্র "রেডি"র পুনর্নির্মান, এটিতে মূল ভূমিকায় ছিলেন রাম এবং জেনেলিয়া। সঙ্গীত পরিচালনা করেছেন প্রিতম।


title: আদি শঙ্কর

text: আদি শঙ্কর () (৭৮৮-৮২০ খ্রিস্টাব্দ) ছিলেন একজন ভারতীয় দার্শনিক। ভারতীয় দর্শনের অদ্বৈত বেদান্ত নামের শাখাটিকে তিনি সুসংহত রূপ দেন। তাঁর শিক্ষার মূল কথা ছিল আত্ম ও ব্রহ্মের সম্মিলন। তাঁর মতে ব্রহ্ম হলেন নির্গুণ।


title: আদি শঙ্কর

text: আদি শঙ্কর অধুনা কেরল রাজ্যের কালাডি গ্রামে জন্মগ্রহণ করেছিলেন। তিনি সারা ভারত পর্যটন করে অন্যান্য দার্শনিকদের সঙ্গে আলোচনা ও বিতর্কে অংশগ্রহণের মাধ্যমে নিজের দার্শনিক মতটি প্রচার করেন। তিনি চারটি মঠ প্রতিষ্ঠা করেন। এই মঠগুলি অদ্বৈত বেদান্ত দর্শনের ঐতিহাসিক বিকাশ, পুনর্জাগরণ ও প্রসারের জন্য বহুলাংশে দায়ী। শঙ্কর নিজে অদ্বৈত বেদান্ত দর্শনের প্রধান প্রবক্তা হিসেবে খ্যাত। এছাড়া তিনি হিন্দু সন্ন্যাসীদের দশনামী সম্প্রদায় ও হিন্দুদের পূজার সন্মত নামক পদ্ধতির প্রবর্তক।


title: আদি শঙ্কর

text: সংস্কৃত ভাষায় লেখা আদি শঙ্করের রচনাবলির প্রধান লক্ষ্য ছিল অদ্বৈত তত্ত্বের প্রতিষ্ঠা। সেযুগে হিন্দু দর্শনের মীমাংসা শাখাটি অতিরিক্ত আনুষ্ঠানিকতার উপর জোর দিত এবং সন্ন্যাসের আদর্শকে উপহাস করত। আদি শঙ্কর উপনিষদ্ ও ব্রহ্মসূত্র অবলম্বনে সন্ন্যাসের গুরুত্ব তুলে ধরেন। তিনি উপনিষদ্, ব্রহ্মসূত্র ও ভগবদ্গীতার ভাষ্যও রচনা করেন। এই সব বইতে তিনি তাঁর প্রধান প্রতিপক্ষ মীমাংসা শাখার পাশাপাশি হিন্দু দর্শনের সাংখ্য শাখা ও বৌদ্ধ দর্শনের মতও খণ্ডন করেন।


title: আদি শঙ্কর

text: প্রচলিত মত অণুসারে, শঙ্কর বিজয়ম নামক বইগুলিতে শঙ্করের জীবনকথা লেখা আছে। এই বইগুলি আসলে মহাকাব্যের আকারে পদ্যে লেখা ইতিহাস-সম্মত জীবনী ও প্রচলিত কিংবদন্তির মিশ্রণ। এই জাতীয় কাব্যধারায় সবচেয়ে গুরুত্বপূর্ণ তিনটি বই হল "মাধব শঙ্কর বিজয়ম" (মাধবের লেখা, ১৪শ শতাব্দী), "চিদবিলাস শঙ্কর বিজয়ম" (চিদবিলাসের লেখা, ১৫শ থেকে ১৭শ শতাব্দী) ও "কেরলীয় শঙ্কর বিজয়ম" (কেরল অঞ্চলে প্রচলিত, রচনাকাল ১৭শ শতাব্দী)।


title: আদি শঙ্কর

text: শঙ্কর এক রক্ষণশীল হিন্দু পরিবারে জন্মগ্রহণ করেছিলেন। তাঁর বাবার নাম ছিল শিবগুরু ও মায়ের নাম আর্যাম্বা। তাঁরা অধুনা কেরল রাজ্যের অন্তর্গত কালাডি গ্রামে জন্মগ্রহণ করেন। জনশ্রুতি, শঙ্করের বাবা-মা অনেক দিন ধরেই নিঃসন্তান ছিলেন। তাই তাঁরা ত্রিশূরের বৃষভচল শিবমন্দিরে পুত্রকামনা করে পূজা দেন। এরপর আর্দ্রা নক্ষত্রের বিশেষ তিথিতে শঙ্করের জন্ম হয়।


title: আদি শঙ্কর

text: শঙ্কর যখন খুব ছোট, তখন তাঁর বাবা মারা যান। এই জন্য শঙ্করের উপনয়নে দেরি হয়। পরে তাঁর মা উপনয়ন করান। শঙ্কর ছেলেবেলা থেকেই খুব বিদ্বান ছিলেন। মাত্র আট বছর বয়সে তিনি চারটি বেদ আয়ত্ত্ব করে নেন।


title: আদি শঙ্কর

text: সাত বছর থেকে শঙ্কর সন্ন্যাস গ্রহণের দিকে ঝুঁকেছিলেন। কিন্তু তাঁর মা তাঁকে অণুমতি দিতে চাইছিলেন না। শেষে তিনি খুব আশ্চর্যজনকভাবে মায়ের অণুমতি পান। কথিত আছে, একদিন তিনি পূর্ণা নদীতে স্নান করছিলেন। এমন সময় একটি কুমির তাঁর পা কামড়ে ধরে। শঙ্করের মাও সেই সময় পূর্ণার তীরে উপস্থিত ছিলেন। তিনি মা-কে বলেন, মা যদি সন্ন্যাস গ্রহণের অণুমতি দেন, তাহলে কুমিরটি তার পা ছেড়ে দেবে। ছেলের প্রাণ বাঁচাতে মা তাঁকে সন্ন্যাস গ্রহণের অণুমতি দিলেন। তার পর থেকে কোনোদিন পূর্ণা নদীকে কোনো কুমিরকে দেখা যায়নি।


title: আদি শঙ্কর

text: শঙ্কর কেরল ত্যাগ করে গুরুর খোঁজে উত্তর ভারতের দিকে রওনা হলেন। নর্মদা নদীর তীরে ওঙ্কারেশ্বরে তিনি গৌড়পাদের শিষ্য গোবিন্দ ভগবদপাদের দেখা পান। গোবিন্দ শঙ্করের পরিচয় জানতে চাইলে, শঙ্কর মুখে মুখে একটি শ্লোক রচনা করেন। এই শ্লোকটিই অদ্বৈত বেদান্ত তত্ত্ব প্রকাশ করে। গোবিন্দ তা শুনে খুব খুশি হন এবং শঙ্করকে শিষ্য হিসেবে গ্রহণ করেন।


title: আদি শঙ্কর

text: গোবিন্দ শঙ্করকে ব্রহ্মসূত্রের একটি ভাষ্য লিখতে এবং অদ্বৈত মত প্রচার করতে বলেন। শঙ্কর কাশীতে আসেন। সেখানে সনন্দন নামে এক যুবকের সঙ্গে তাঁর দেখা হয়ে যায়। এই যুবকটি দক্ষিণ ভারতের চোল রাজ্যের বাসিন্দা ছিল। সে-ই প্রথম শঙ্করের শিষ্যত্ব গ্রহণ করেন। কথিত আছে, কাশীতে বিশ্বনাথ মন্দির দর্শন করতে যাওয়ার সময় এক চণ্ডালের সঙ্গে শঙ্করের দেখা হয়ে যায়। সেই চণ্ডালের সঙ্গে চারটি কুকুর ছিল। শঙ্করের শিষ্যরা চণ্ডালকে পথ ছেড়ে দাঁড়াতে বললে, চণ্ডাল উত্তর দেয়, "আপনি কী চান, আমি আমার আত্মকে সরাই না এই রক্তমাংসের শরীরটাকে সরাই?" শঙ্কর বুঝতে পারেন যে, এই চণ্ডাল স্বয়ং শিব এবং তার চারটি কুকুর আসলে চার বেদ। শঙ্কর তাঁকে প্রণাম করে পাঁচটি শ্লোকে বন্দনা করেন। এই পাঁচটি শ্লোক "মণীষা পঞ্চকম্" নামে পরিচিত।


title: আদি শঙ্কর

text: বদ্রীনাথে বসে তিনি তাঁর বিখ্যাত ভাষ্য (টীকাগ্রন্থ) ও প্রকরণগুলি (দর্শনমূলক প্রবন্ধ) রচনা করেন।


title: আদি শঙ্কর

text: আদি শঙ্করের সবচেয়ে বিখ্যাত বিতর্কসমূহের মধ্যে অন্যতম ছিল আচার-অণুষ্ঠান কঠোরভাবে পালনকারী মন্দন মিশ্রের সঙ্গে তর্ক। মন্দন মিশ্র এ দৃষ্টিভঙ্গি ধারণ করতেন যে গৃহস্থের জীবন একজন সন্ন্যাসীর জীবনের থেকে অনেক শ্রেয়। সে সময়ে ভারতব্যাপী এ দৃষ্টিভঙ্গিকে ব্যাপকভাবে সম্মান করা হতো। এতদনুসারে তার সাথে আদি শঙ্করের বিতর্ক করা গুরুত্বপূর্ণ ছিল। মন্দন মিশ্রের গুরু ছিলেন বিখ্যাত মীমাংসা দার্শনিক কুমারিলা ভট্ট। শঙ্কর কুমারিলা ভট্টের সাথে একটি বিতর্ক চান এবং তার সঙ্গে প্রয়াগে দেখা করেন যেখানে তিনি তার গুরুর বিরুদ্ধে করা পাপের জন্য অণুশোচনা করার জন্য নিজেকে একটি মৃদু জ্বলন্ত চিতাতে সমাহিত করেছিলেন: কুমারিলা ভট্ট তার বৌদ্ধ গুরুর নিকট মিথ্যা ছলে বৌদ্ধ দর্শন শিখেছিলেন একে অসত্য/অমূলক বলে প্রতিপন্ন করার জন্য। বেদ অণুসারে কেউ গুরুর কর্তৃত্বের অধীণে থেকে তাঁর অজ্ঞাতসারে কিছু শিখলে তা পাপ বলে বিবেচিত হয়। সুতরাং কুমারিলা ভট্ট তার পরিবর্তে আদি শঙ্করকে মহিসমতিতে (বর্তমানে বিহারের সহরসা জেলার মহিষী নামে পরিচিত) গিয়ে মন্দন মিশ্রের সাথে দেখা করে তার সঙ্গে বিতর্ক করতে বলেন।


title: আদি শঙ্কর

text: পনের দিনের অধিক বিতর্ক করার পর মন্দন মিশ্র পরাজয় স্বীকার করেন, যেখানে মন্দন মিশ্রের সহধর্মিণী উভয়া ভারতী বিচারক হিসেবে কাজ করেন। উভয়া ভারতী তখন আদি শঙ্করকে 'বিজয়' সম্পূর্ণ করার জন্য তার সঙ্গে বিতর্কে প্রতিদ্বন্দ্ব্বিতা করার জন্য আহ্বান জানান। তিনি আদি শঙ্করকে পুরুষ ও মহিলার মধ্যকার যৌন সংক্রান্ত বিষয়ে প্রশ্ন করেন - যে বিষয়ে শঙ্করাচার্যের কোন জ্ঞান ছিল না, কারণ তিনি ছিলেন কুমার এবং সন্ন্যাসী। শ্রী শঙ্করাচার্য ১৫ দিনের "বিরতি" চান। লোককাহিনী অণুসারে তিনি "পর-কায়া প্রবেশের" শিল্প (আত্মা এর নিজের দেহ থেকে বের হয়ে অন্যের দেহে প্রবেশ) ব্যবহার করেন এবং তাঁর নিজের দেহ থেকে বের হন, যেটি(দেহ) তিনি তাঁর শিষ্যদের দেখাশোনা করার জন্য বলেন এবং দৈহিকভাবে একজন রাজার মৃতদেহে প্রবেশ করেন। গল্পে আছে যে রাজার দুই স্ত্রীর নিকট তিনি "ভালবাসা শিল্পের" সকল জ্ঞান অর্জন করেন। রানীরা "পুনরুজ্জীবিত" রাজার তীক্ষ্ন মেধা ও প্রবল ভালবাসায় রোমাঞ্চিত হয়ে সিদ্ধান্তে পৌঁছালেন যে তিনি তাদের পুরনো স্বামী ছিলেন না। গল্পটি আরো বলে যে তারা তাদের রাতদিনের কাজের লোকদের "এক যুবক সাধুর প্রাণহীন দেহ অণুসন্ধান করতে এবং তা শীঘ্র দাহ করতে" পাঠান যাতে তাদের "রাজা" (রাজার দেহে শঙ্করাচার্য) তাদের সাথে বাস করা অব্যাহত রাখেন। চাকররা শঙ্করাচার্যের প্রাণহীন দেহ চিতার উপর রেখে এতে আগুন দিতে যাওয়া মাত্রই শঙ্কর তাঁর নিজের দেহে প্রবেশ করেন এবং পুনরায় জ্ঞান ফিরে পান। পরিশেষে তিনি উভয়া ভারতীর সকল প্রশ্নের উত্তর দেন; এবং উভয়া ভারতী বিতর্কের পূর্ব-সম্মত নিয়মানুসারে মন্দন মিশ্রকে সুরেশ্বরাচার্য সন্ন্যাসী-নাম ধারণ করে সন্ন্যাস গ্রহণ করার অণুমতি দেন।


title: আদি শঙ্কর

text: আদি শঙ্কর তারপর তাঁর শিষ্যদের সাথে নিয়ে মহারাষ্ট্র ও শ্রীশৈলম ভ্রমণ করেন। শ্রীশৈলে তিনি শিবের প্রতি ভক্তিমূলক স্তোত্রগীত "শিবানন্দলাহিড়ী" রচনা করেন। "মাধবীয়া শঙ্করাবিজয়াম" অণুসারে যখন শঙ্কর কপালিকা দ্বারা বলি হতে যাচ্ছিলেন, পদ্মপদাচার্যের প্রার্থনার উত্তরস্বরুপ ভগবান নরসিংহ শঙ্করকে রক্ষা করেন। ফলস্বরুপ আদি শঙ্কর লক্ষ্মী-নরসিংহ স্তোত্র রচনা করেন।


title: আদি শঙ্কর

text: তারপর তিনি গোকর্ণ, হরি-শঙ্করের মন্দির এবং কোল্লুড়ে মুকাম্বিকা মন্দির ভ্রমণ করেন। কোল্লুড়ে তিনি এক বালককে শিষ্য হিসেবে গ্রহণ করেন যে বালকটিকে তার পিতামাতা বাকশক্তিহীন বলে মনে করতেন। শঙ্কর তার নাম দেন হস্তামলকাচার্য ("বৈঁচি-জাতীয় ফল হাতে কেউ", অর্থাৎ যিনি নিজেকে পরিষ্কারভাবে উপলব্ধি করেছেন)। পরবর্তীতে তিনি সারদা পীঠ প্রতিষ্ঠা করতে শৃঙ্গেরী ভ্রমণ করেন এবং তোটকাচার্যকে তাঁর শিষ্য বানান।


title: আদি শঙ্কর

text: এরপর আদি শঙ্কর অদ্বৈত দর্শনের বিরোধিতা করা সকল দর্শন অস্বীকারের দ্বারা এর প্রচারের জন্য "দিগ্বিজয়" ভ্রমণ শুরু করেন। তিনি দক্ষিণ ভারত হতে কাশ্মীর অভিমুখে ভারতের সর্বত্র এবং নেপাল ভ্রমণ করেন এবং পথিমধ্যে সাধারণ মানুষের মাঝে দর্শন প্রচার করেন এবং হিন্দু, বৌদ্ধ ও অন্যান্য পন্ডিত ও সন্ন্যাসীদের সাথে দর্শন বিষয়ে তর্ক করেন।


title: আদি শঙ্কর

text: মালয়ালী রাজা সুধনভকে সঙ্গী হিসেবে নিয়ে শঙ্কর তামিলনাড়ু, অন্ধ্রপ্রদেশ এবং বিদর্ভের মধ্য দিয়ে যান। এরপর তিনি কর্ণাটকের উদ্দেশ্যে যাত্রা করেন যেখানে তিনি একদল সশস্ত্র কাপালিকের সামনে পড়েন। রাজা সুদনভ তার সঙ্গীদের নিয়ে প্রতিরোধ করেন এবং কাপালিকাদের পরাজিত করেন। তারা নিরাপদে গোকর্ণে পৌঁছান যেখানে শঙ্কর বিতর্কে শৈব পন্ডিত নীলাকান্তকে পরাজিত করেন।


title: আদি শঙ্কর

text: সৌরাষ্ট্রের (প্রাচীন কম্বোজ) দিকে অগ্রসর হয়ে এবং গিরনার, সোমনাথ ও প্রভাসার সমাধিমন্দিরসমূহ ভ্রমণ শেষে এবং এ সকল স্থানে বেদান্তের শ্রেষ্ঠত্ব ব্যাখ্যা করে তিনি দ্বারকা পৌঁছান। উজ্জয়িনীর ভেদ-অভেদ দর্শনের প্রস্তাবক ভট্ট ভাস্কর হতগর্ব হলেন। উজ্জয়িনীর সকল পন্ডিত (অবন্তী নামেও পরিচিত) আদি শঙ্করের দর্শন গ্রহণ করলেন।


title: আদি শঙ্কর

text: এরপর তিনি বাহলিকা নামক এক জায়গায় দার্শনিক বিতর্কে জৈনদের পরাজিত করেন। তারপর তিনি কম্বোজ (উত্তর কাশ্মীরের এলাকা), দারোদা ও মরুভূমিটিতে অবস্থিত অনেক এলাকার কয়েকজন দার্শনিক এবং তপস্বীর উপর তাঁর বিজয় প্রতিষ্ঠা করেন এবং প্রকান্ড পর্বতচূড়া অতিক্রম করে কাশ্মীরে প্রবেশ করেন। পরবর্তীতে তিনি কামরূপে এক তান্ত্রিক নবগুপ্তের সম্মুখীন হন।


title: আদি শঙ্কর

text: আদি শঙ্কর কাশ্মীরে (বর্তমানে পাকিস্তান-দখলকৃত কাশ্মীর) সারদা পীঠ ভ্রমণ করেন। "মাধবীয়া শঙ্করাবিজয়ম" অণুসারে এ মন্দিরে চারটি প্রধান দিক থেকে পন্ডিতদের জন্য চারটি দরজা ছিল। দক্ষিণ দরজা (দক্ষিণ ভারতের প্রতিনিধিত্বকারী) কখনই খোলা হয়নি যা নির্দেশ করত যে দক্ষিণ ভারত থেকে কোনো পন্ডিত সারদা পীঠে প্রবেশ করেনি। সকল জ্ঞানের শাখা যেমন মীমাংসা, বেদান্ত এবং অন্যান্য হিন্দু দর্শনের শাখাসমূহে সকল পন্ডিতকে বিতর্কে পরাজিত করে আদি শঙ্কর দক্ষিণ দরজা খোলেন; তিনি সে মন্দিরের সর্বোৎকৃষ্ট জ্ঞানের সিংহাসনে আরোহণ করেন।


title: আদি শঙ্কর

text: তাঁর জীবনের শেষদিকে আদি শঙ্কর হিমালয়ের এলাকা কেদারনাথ-বদ্রীনাথে যান এবং "বিদেহ মুক্তি" ("মূর্তরুপ থেকে মুক্তি") লাভ করেন। কেদারনাথ মন্দিরের পিছনে আদি শঙ্করের প্রতি উৎসর্গীকৃত সমাধি মন্দির রয়েছে। যাহোক, স্থানটিতে তাঁর শেষ দিনগুলির বিভিন্ন পরম্পরাগত মতবাদ রয়েছে। "কেরালীয়া শঙ্করাবিজয়া"তে ব্যাখ্যাকৃত এক পরম্পরাগত মতবাদ তাঁর মৃত্যুর স্থান হিসেবে কেরালার থ্রিসুরের বদাক্কুন্নাথান মন্দিরকে নির্দেশ করে। কাঞ্চী কামাকোটি পীঠের অণুসারীরা দাবি করেন যে তিনি "সারদা পীঠে" আরোহণ করেন এবং কাঞ্চীপুরমে (তামিলনাড়ু) "বিদেহ মুক্তি" লাভ করেন।


title: আদি শঙ্কর

text: আদি শঙ্কর হিন্দু ধর্মের পথপ্রদর্শক হিসেবে কাজ করার জন্য চারটি মঠ প্রতিষ্ঠা করেন। এগুলো দক্ষিণে কর্ণাটকের শৃঙ্গেরীতে, পশ্চিমে গুজরাটের দ্বারকায়, পূর্বে ওড়িশার পুরীতে এবং উত্তরে উত্তরখন্ডের জ্যোতির্মঠে (যশীমঠে)। হিন্দু পরম্পরাগত মতবাদ বিবৃত করে যে তিনি এসব মঠের দায়িত্ব দেন তাঁর চারজন শিষ্যকে যথাক্রমে: সুরেশ্বরাচার্য, হস্তামলকাচার্য, পদ্মপাদাচার্য এবং তোটকাচার্য। এ চারটি মঠের প্রত্যেক প্রধান প্রথম শঙ্করাচার্যের নামানুসারে শঙ্করাচার্য ("পন্ডিত শঙ্কর") উপাধি গ্রহণ করেন।


title: আগরতলা সরকারি মেডিকেল কলেজ

text: আগরতলা সরকারি মেডিক্যাল কলেজ () আগরতলা সরকারি মেডিকেল কলেজ ত্রিপুরার প্রথম মেডিক্যাল কলেজ। সেই সাথে ইহা ত্রিপুরার স্নাকোত্তর চিকিৎসা বিজ্ঞানের প্রথম কলেজ।এই কলেজটি আগরতলা এয়ারপোর্ট হইতে মাত্র ৮ কিমি দূরে অবস্থিত এবং আগরতলা রেল স্টেশন হইতে ১০ কিমি দুরে কুঞ্জবন এর কাছে অবস্থিত।


title: আগরতলা সরকারি মেডিকেল কলেজ

text: ১লা আগস্ট ২০০৫ সালে এই কলেজ প্রতিষ্ঠা হয়েছিল। প্রতি বছর এই দিন টি যথাযোগ্য সম্মানের সাথে পালন করা হয়।এই উপলক্ষে নানা অনুষ্ঠানের আয়োজন করা হয়ে থাকে।


title: আগরতলা সরকারি মেডিকেল কলেজ

text:
আগরতলা সরকারী মেডিক্যাল কলেজ এম সি আই (মেডিক্যাল কাউন্সিল অফ ইন্ডিয়া ),স্বাস্থ্য ও পরিবার কল্যাণ মন্ত্রণালয়, নয়া দিল্লি,দ্বারা স্বীকৃত ও
অনুমোদিত এবং ত্রিপুরা বিশ্ববিদ্যালয়ের অধিভুক্ত।


title: আবেশ মোটর

text: আবেশ মোটর বা ইনডাকশন মোটর পরিবর্তী তড়িৎ প্রবাহ দ্বারা চালিত এক প্রকার বৈদ্যুতিক মোটর। এই মোটরের রোটরে তড়িচ্চুম্বকীয় আবেশের মাধ্যমে শক্তি সরবরাহ করা হয় বলে এর নাম আবেশ মোটর দেয়া হয়েছে। এর কোন ব্রাশ নেই এবং এটি বেশ শক্তিশালী মোটর বলে শিল্প-কারখানায় আবেশ মোটরের, বিশেষ করে পলিফেজ আবেশ মোটরের, বহুল ব্যবহার রয়েছে। "পরিবর্তী কম্পাঙ্ক চালকের" (variable frequency drive) সাহায্যে আবেশ মোটরের গতি সহজেই নিয়ন্ত্রণ করা যায়।


title: আবেশ মোটর

text: ১৮২৪ সালে ফ্রাংকুইস আর্গো (François Arago) ঘূর্ণায়মান চৌম্বক ক্ষেত্রের ধারণা প্রদান করেন, এবং ওয়াল্টার বেইলি প্রথম এই ধারণাকে বাস্তবে রূপ দেন। এর উপর ভিত্তি করে নিকোলা টেসলা এবং গ্যালিলিও ফেরারিস পৃথক ভাবে আবেশ মোটর আবিষ্কার করেন যথাক্রমে ১৮৮৩ ও ১৮৮৫ সালে। ১৯১৫ সালে প্রকাশিত আত্মজীবনী অণুযায়ী টেসলা ১৮৮২ সালে ঘূর্নায়মান চৌম্বক ক্ষেত্রের ধারণা গ্রহণ করেন এবং ১৮৮৩ সালে প্রথম আবেশ মোটর আবিষ্কারে এটি ব্যবহার করেন। ফেরারিস ১৮৮৫ সালে এই ধারণা গ্রহণ করেন এবং তুরিনে রয়্যাল একাডেমী অব সায়েন্সের কাছে প্রকাশিত তাঁর গবেষণায় মোটর পরিচালনার বিস্তারিত বিবরণ দেন। একই বছর টেসলা তাঁর মোটরের জন্য স্বত্ব লাভ করেন। এর এক বছর পরে মিখাইল ডোলিভো-ডব্রোভলস্কি বহিরাবরনযুক্ত আবেশ মোটর আবিষ্কার করেন।


title: আবেশ মোটর

text:
আবেশ এবং সিঙ্ক্রোনাস উভয় ধরনের মোটরেই স্টেটরে
পরিবর্তি তড়িৎ প্রবাহের ফলে এমন এক ধরনের চৌম্বক ক্ষেত্র সৃষ্টি হয় যা
পরিবর্তি প্রবাহের স্পন্দনের সাথে সাথে ঘূর্ননরত থাকে। সিঙ্ক্রোনাস মোটরের রোটর, স্ট্যাটরের এই ঘূর্ননরত চৌম্বকক্ষেত্রের
গতির সমান গতিতে ঘূর্ননরত থাকে, তবে আবেশ মোটরের রোটর, স্ট্যাটরের
ঘূর্ননরত চৌম্বকক্ষেত্রের গতির চেয়ে সামান্য কম গতিতে ঘূরতে থাকে। অর্থাৎ
রোটর এবং স্ট্যাটরের চৌম্বকক্ষেত্রের মাঝে আপেক্ষিক গতি বিরাজ করে। যদি
রোটরের ওয়াইন্ডিং শর্ট সার্কিট
বা বাহ্যিক রোধের মাধ্যমে বর্তনি পূর্ন করা থাকে, তবে এই আপেক্ষিক গতির
কারণে রোটরের মধ্য দিয়ে এক প্রকার বাধা দানকারী তড়িৎ প্রবাহের সৃষ্টি হয়। এই তড়িৎ প্রবাহের কারণে রোটরের মধ্যে চৌম্বক ক্ষেত্রের সৃষ্টি হয় যা স্ট্যাটরের চৌম্বক ক্ষত্রের সাথে প্রতিক্রিয়া করে। লেঞ্জের সূত্রাণুযায়ী
এই তড়িৎ প্রবাহের দিক এমন হয় যে তা রোটরে এই তড়িৎের সৃষ্টির কারণকেই বাধা
দান করে। এক্ষেত্রে এই তড়িৎ উৎপন্ন হওয়ার কারণ হল, স্টেটর এবং রোটরের
মধ্যেকার আপেক্ষিক গতি। ফলে রোটর এই আপেক্ষিক গতি রোধ করার জন্য স্টেটরের
ঘূর্ননরত চৌম্বকক্ষেত্রের একই দিকে ঘূরতে থাকে এবং একই গতি সম্পন্ন হওয়ার
চেস্টা করে।


title: থ্রি-ফেজ বৈদ্যুতিক ব্যবস্থা

text: থ্রি-ফেজ বৈদ্যুতিক ব্যবস্থা বা তিন-ফেজ বৈদ্যুতিক ব্যবস্থা পরিবর্তী বিদ্যুৎ শক্তি উৎপাদন, সঞ্চারণ এবং বিতরণের কাজে ব্যবহৃত একটি সাধারণ এবং জনপ্রিয় ব্যবস্থা। এটি বিদ্যুৎ শক্তি সরবরাহের কাজে সারা পৃথিবী জুড়ে সবচেয়ে বেশী ব্যবহৃত ব্যবস্থা। পৃথিবীর প্রায় সকল দেশ তাদের বিদ্যুৎ বিতরণের জাতীয় গ্রীডে থ্রি-ফেজ ব্যবস্থা ব্যবহার করে। বিশাল বিশাল বৈদ্যুতিক মোটর এবং অনুরূপ অনেক ভারী বৈদ্যুতিক লোডে বিদ্যুৎ শক্তি সরবরাহ করতেও এই ব্যবস্থা ব্যবহার করা হয়।


title: থ্রি-ফেজ বৈদ্যুতিক ব্যবস্থা

text: থ্রি-ফেজ ব্যবস্থা অন্যান্য সমতুল্য ব্যবস্থার (যেমন দুই ফেজ বা এক ফেজ ব্যবস্থা) থেকে বেশী সাশ্রয়ী কারণ সমান ভোল্টের বিদ্যুৎ শক্তি সঞ্চারণের জন্য এই ব্যবস্থায় কম পরিবাহকের প্রয়োজন হয়। গ্যালীলিও ফেরারিস, মিকাইল ডলিভো ডব্রভলস্কি, জোনাস ওয়েন্সট্রম, জন হপকিংসন এবং নিকোলা টেসলার দ্বারা পৃথক পৃথকভাবে ১৮৮০ সালের শেষের দিকে এটি আবিষ্কৃত হয়। নিকোলা টেসলা ১৮৮৭ সালে থ্রি-ফেজ বৈদ্যুতিক ব্যবস্থার সূচনা করেন এবং ১৮৮৮ সালে এর স্বত্ব লাভ করেন।


title: থ্রি-ফেজ বৈদ্যুতিক ব্যবস্থা

text: থ্রি-ফেজ ব্যবস্থায় তিনটি পরিবাহীর (ফেজ) মধ্য দিয়ে একই কম্পাঙ্কের এমন তিনটি পরিবর্তী বিদ্যুৎ প্রবাহ প্রবাহিত করা হয় যাদের যে কোন এক মূহুর্তের তড়িৎ প্রবাহের মান এক সমান থাকে না। একটি পরিবাহীর মধ্য দিয়ে প্রবাহিত তড়িৎপ্রবাহকে মানদন্ড হিসেবে বিবেচনা করে বাকী দুটি তড়িৎ প্রবাহকে একটি পূর্ন তড়িৎ প্রবাহ চক্রের (cycle) যথাক্রমে এক-তৃতীয়াংশ ও দুই তৃতীয়াংশ পিছিয়ে (delay) দেয়া হয়। তিনটি ফেজের মধ্যে এই চক্র পার্থক্যের কারনে একটি পূর্ণ তড়িৎ চক্রে সঞ্চারিত তড়িৎ শক্তি সবসময় সমান থাকে এবং এই চক্র পার্থক্যই বৈদ্যুতিক মোটরের মধ্যে পরিবর্তী চৌম্বক ক্ষেত্র তৈরী করে।


title: থ্রি-ফেজ বৈদ্যুতিক ব্যবস্থা

text: আবাসিক বিদ্যুৎ ব্যবস্থা এবং আবাসিক বৈদ্যুতিক লোড প্রধানত এক-ফেজের হয়ে থাকে। তাই থ্রী-ফেজ ব্যবস্থা থেকে সরাসরি আবাসিক ভবনে সংযোগ দেয়া হয় না। যদি কোন স্থানে দেয়া হয়ও, তাহলে তিনটি ফেজকে প্রধান বিদ্যুৎ ডিস্ট্রিবিউশন বোর্ড থেকেই আলাদা করে দেয়া হয় এবং পৃথক পৃথক লোডগুলো যে কোন একটি ফেজ থেকে সংযোগ পায়।


title: থ্রি-ফেজ বৈদ্যুতিক ব্যবস্থা

text: থ্রী-ফেজ ব্যবস্থার কিছু বিশেষ সুবিধা আছে যার ফলে এটি সবচেয়ে জনপ্রিয় ও পরিচিত বৈদ্যুতিক সরবরাহ ব্যবস্থায় রূপ নিয়েছেঃ


title: ইউনিভার্সিটি অফ টেক্সাস অ্যাট আর্লিংটন

text: ইউনিভার্সিটি অফ টেক্সাস অ্যাট আর্লিংটন (ইউটিএ) () যুক্তরাষ্ট্রের টেক্সাস অঙ্গরাজ্যের আর্লিংটন শহরে অবস্থিত একটি বিশ্ববিদ্যালয়। ১৮৯৫ সালে এ বিশ্ববিদ্যালয়টি প্রতিষ্ঠিত হয়। বিংশ শতাব্দীর প্রথমভাগে এটি মূলত একটি সামরিক অ্যাকাডেমী হিসেবে ভূমিকা পালন করে। কয়েক দশক টেক্সাস এ এন্ড এম সিস্টেমের অধীনস্থ হয়ে পরিচালিত হওয়ার পর ১৯৬৫ সালে বিশ্ববিদ্যালয়টি ইউনিভার্সিটি অফ টেক্সাস সিস্টেমে যোগদান করে। বর্তমানে ইউনিভার্সিটি অফ টেক্সাস সিস্টেমের অন্তর্ভুক্ত বিশ্ববিদ্যালয়গুলির মাঝে এটি দ্বিতীয় বৃহত্তম ।২০১১ সালের ফল সেমেস্টারে বিশ্ববিদ্যালয়টির ছাত্রসংখ্যা ছিল প্রায় ৩৪০০০ জনের কাছাকাছি । বিশ্ববিদ্যালয়টি ৮০ টি বিষয়ে ব্যাচেলরস , ৭৪ টি বিষয়ে মাস্টার্স এবং ৩১ টি বিষয়ে পিএচডি ডিগ্রী প্রদান করে।


title: ইউনিভার্সিটি অফ টেক্সাস অ্যাট আর্লিংটন

text: আর্লিংটন শহরের বাইরেও ফোর্ট ওয়ার্থ শহরে এর ক্যাম্পাস রয়েছে।


title: ক্যাথোড রশ্মি নল

text: ক্যাথোড রশ্মি নল বা ক্যাথোড রে টিউব () যাকে সংক্ষেপে সিআরটি বলে ডাকা হয় মূলতঃ এক ধরণের ভ্যাকুয়াম টিউব যার ভেতরে ইলেকট্রনের উৎস হিসেব ইলেকট্রনগান এবং ছবি প্রদর্শনের জন্য প্রতিপ্রভ পর্দা থাকে। এতে ইলেকট্রনগান থেকে নিক্ষিপ্ত ইলেকট্রন বীম বা স্রোতের গতিবৃদ্ধি বা দিক পরিবর্তনের জন্য অন্তঃস্থ বা বহিঃস্থ ব্যবস্থা থাকে যাতে করে নিক্ষিপ্ত ইলেকট্রন বীম সঠিক স্থানে আপতিত হয়ে প্রতিপ্রভ পর্দা থেকে আলো নিঃসৃত করতে এবং এর ফলে ছবি প্রদর্শন করতে পারে। সাধারনতঃ অসিলোস্কোপে বৈদ্যুতিক তরঙ্গের ছবি দেখাতে, রাডার, কম্পিউটার মনিটর বা টেলিভিশনেছবি দেখাতে ইত্যাদি কাজে সিআরটি ব্যবহৃত হয়।


title: ম্যাগনিট্রন

text: ম্যাগনিট্রন একটি শক্তিশালী ভ্যাকুয়াম টিউব যা থেকে ইলেকট্রনের ধারার সাথে চৌম্বক ক্ষেত্রের মিথষ্ক্রিয়ার ফলে মাইক্রোওয়েভ তরঙ্গ সৃষ্টি হয়। ১৯৪০ সালে ম্যাগনিট্রনের একটি প্রকারভেদ 'রেজোন্যান্ট ক্যাভিটি' ম্যাগনিট্রন আবিষ্কার করেন জন রান্ডাল এবং হ্যারি বুট। ম্যাগনিট্রন থেকে অতি শক্তিশালী স্পন্দনের (pulses) মাইক্রোওয়েভ পাওয়া যায় বলেই সেন্টিমিটার ব্যান্ডের রাডার আলোর মুখ দেখে। এর ফলে রাডারে ক্ষুদ্র তরঙ্গদৈর্ঘ্য ব্যবহার করে ছোট ছোট বস্তুও চিহ্নিত করা সম্ভব হয়। কম্প্যাক্ট ক্যাভিটি ম্যাগনিট্রন রাডারের আকার নাটকীয়ভাবে এতই ছোট করে ফেলে যে, এর ফলে ডুবোজাহাজ-বিধ্বংসী-উড়োজাহাজে এবং পথ দেখানো জাহাজেও (Escort Ships) রাডার বসানো সম্ভব হয়। বর্তমানে মাইক্রোওয়েভ ওভেন এবং বিভিন্ন ধরণের রাডারে ম্যাগনিট্রনের ব্যবহার একটি সাধারণ ব্যাপার।


title: ট্রায়োড

text: ট্রায়োড () এমন এক প্রকারের ইলেকট্রনিক বিবর্ধক যার তিনটি ইলেকট্রোড থাকে। সাধারণতঃ ট্রায়োড বলতে ভ্যাকুয়াম টিউব ট্রায়োডকেই বোঝায়। ট্রায়োড হচ্ছে প্রথম ইলেকট্রনিক বিবর্ধক - ডায়োড নিয়ে পরীক্ষা-নিরীক্ষার সময়ে লি ডি ফরেষ্ট ১৯০৬ সালে ট্রায়োড আবিষ্কার করেন। ইংরেজী ট্রায়োড শব্দটি এসেছে গ্রীক শব্দ τρίοδος ("tríodos") থেকে যার দুটি অংশ - "tri-" মানে তিন এবং "hodós" মানে পথ।


title: মাইকেল লাউড্রপ

text: মাইকেল লাউড্রপ ()(জন্ম: ১৫ই জুন, ১৯৬৪) ডেনমার্কের সর্বকালের সেরা ফুটবলারদের একজন। তার সবচেয়ে বিখ্যাত অর্জনগুলির একটি হল স্পেনের বার্সেলোনা ক্লাবের হয়ে পরপর চারটি লা লীগা শিরোপো জয়। এরপর তিনি আলোচিত দলবদলের মাধ্যমে রিয়াল মাদ্রিদ ক্লাবে যোগ দিয়েই পরপর পঞ্চমবার লা-লীগা শিরোপোর গর্বের অংশীদার হন। ১৯৮২ সালে নিজের ১৮ তম জন্মদিনে ডেনমার্ক জাতীয় দলে তার অভিষেক। দেশের পক্ষে ১০৪টি ম্যাচ খেলে গোল করেছেন ৩৭টি। এর মাঝে শেষ ২৭টি ম্যাচে দলের অধিনায়কত্বের ভূমিকায় ছিলেন। অধিনায়ক হিসেবে তার সেরা সাফল্য ১৯৯৫ কনফেডারেশন্স কাপ জয়। ১৯৯৮ সালে তিনি খেলোয়াড়ী জীবনের ইতি টানেন।


title: ইয়োহান ক্রুইফ

text: হেনড্রিক ইয়ুহানেস ক্রুইফ (এপ্রিল ২৫, ১৯৪৭ - মার্চ ২৪ ২০১৬) আমস্টারডামে জন্মগ্রহণকারী ফুটবল খেলোয়াড় ও কোচ। তিনি ইয়ুহান ক্রুইফ নামে সমধিক পরিচিত। ১৯৭১,১৯৭৩ এবং ১৯৭৪ সালে সর্বমোট তিনবার তিনি ইউরোপ সেরা ফুটবলার ব্যালন ডি অর এ ভূষিত হন । রাইনাস মিশেলকে সঙ্গে নিয়ে তিনি টোটাল ফুটবল দর্শনের সূচনা করেন।সর্বকালের সেরা ফুটবলারদের তালিকায় তার নামটি বহুলভাবে উচ্চারিত হয়।


title: ইয়োহান ক্রুইফ

text: ক্রুইফ নেদারল্যান্ডের হয়ে ৪৮ ম্যাচে ৩৩টি গোল করেছেন। ক্রুইফ নেদারল্যান্ডের প্রথম ফুটবলার যিনি আন্তর্জাতিক ফুটবল ম্যাচে লাল কার্ড পেয়েছেন। তিনি ফিফা মনোনীত "ফিফা ১০০" তালিকাতে স্থান করে নিয়েছেন।


title: ইয়োহান ক্রুইফ

text: ফুসফুসের ক্যান্সারে আক্রান্ত হয়ে স্পেনের বার্সেলোনায় ২৪ মার্চ ২০১৬ তারিখে মৃত্যুবরণ করেন।


title: লুইজ ফেলিপে স্কলারি

text: লুইজ ফিলিপি স্কলারি, কমআইএইচ (, ), ) (জন্ম: ৯ নভেম্বর, ১৯৪৮) ২০০২ সালের বিশ্বকাপ ফুটবল জয়ী ব্রাজিল দলের ম্যানেজার ছিলেন। পরবর্তীতে ১২ জুলাই, ২০০৩ থেকে ৩০ জুন, ২০০৮ সাল পর্যন্ত তিনি পর্তুগাল জাতীয় ফুটবল দলের কোচের দায়িত্বে ছিলেন।


title: লুইজ ফেলিপে স্কলারি

text: তিনি পুণরায় ২০১২ সাল থেকে সাবেক কোচ মানো মেনেজেসের পরিবর্তে ব্রাজিল দলের ম্যানেজারের দায়িত্ব পালন করছেন। ব্রাজিলে তাঁকে ফেলিপাও এবং আন্তর্জাতিক পর্যায়ে বিগ ফিল নামে ডাকা হয়।


title: লুইজ ফেলিপে স্কলারি

text: ১৯৯০ সালে স্কলারি কুয়েত জাতীয় ফুটবল দলকে কোচিং করাতে শুরু করেন। সে বছর গালফ নেশনস কাপ এর ফাইনালে কাতারকে পরাজিত করে কুয়েত চ্যাম্পিয়ন হয়। কিন্তু কিছুদিনের মধ্যেই ইরাক কুয়েত দখল করে নেয়ায় তাকে কুয়েত ছেড়ে যেতে হয়।


title: লুইজ ফেলিপে স্কলারি

text: ২০০১ সালের জুন মাসে স্কলারি তার স্বদেশ ব্রাজিলের দায়িত্ব পান। বাছাই পর্বের মাত্র পাঁচটি ম্যাচ হাতে রেখে সেসময় বিশ্বকাপে যোগ্যতা অর্জন নিয়ে ব্রাজিল বিরাট সংশয়ে ছিল। দায়িত্ব নেয়ার পর প্রথম ম্যাচেই ব্রাজিল উরুগুয়ের কাছে ০-১ গোলে হেরে গেলে সংকট আরও ঘনীভূত হয়। তবে শেষ পর্যন্ত তিনি ব্রাজিলকে মূলপর্বে উত্তীর্ণ করতে সমর্থ হন।


title: লুইজ ফেলিপে স্কলারি

text: বিশ্বকাপের জন্য চূড়ান্ত দল ঘোষণা করার আগে প্রবল জনমত উপেক্ষা করে তিনি বর্ষীয়ান স্ট্রাইকার রোমারিওকে দলে নিতে অস্বীকৃতি জানান। এমনকি রোমারিও নিজেও কান্নাজড়ানো কন্ঠে আবেদন জানালে স্কোলারি তা নাকচ করে দেন। বিশ্বকাপ শুরুর আগে ব্রাজিলকে তুলনামূলকভাবে দুর্বল দল হিসেবেই বিবেচনা করা হচ্ছিল। কিন্তু একে-একে তুরস্ক, চীন, কোস্টারিকা, বেলজিয়াম, ইংল্যান্ড এবং সেমিফাইনালে আবার তুরস্কের বিরুদ্ধে জয় ব্রাজিলকে ফাইনালে পৌঁছে দেয়। ফাইনালে রোনালদোর জোড়া গোলে ব্রাজিল জার্মানিকে পরাজিত করে পঞ্চমবারের মত বিশ্বকাপ শিরোপো নিজেদের করে নেয়। ২০০২ সালের শেষে ব্রাজিলের ম্যানেজার হিসেবে স্কলারি পদত্যাগ করেন।


title: বেবেতো

text: বেবেতো ()(জন্ম: ১৬ই ফেব্রুয়ারি, ১৯৬৪) ব্রাজিল দলের প্রাক্তন স্ট্রাইকার। রোমারিওর সাথে অনবদ্য জুটি ১৯৯৪ সালে ব্রাজিলকে বিশ্বকাপ জয়ের গৌরব এনে দেয়। ২০১০ সালের বেবেতো ব্রাজিল পার্লামেন্টের সাংসদ নির্বাচিত হন।


title: বেবেতো

text: ব্রাজিল জাতীয় দলের হয়ে বেবেতোর অভিষেক ১৯৮৫ সালে। হলুদ-নীল জার্সি গায়ে তিনি খেলেছেন যথাক্রমে ১৯৯০,১৯৯৪ এবং ১৯৯৮ সালের বিশ্বকাপ। ১৯৯৪ সালে তিনি ছিলেন আসর সেরাদের মাঝে একজন। রোমারিওর সাথে জুটি বেঁধে সে টুর্নামেন্টে ৩ গোল করে ব্রাজিলের শিরোপোজয়ে অবদান রাখেন। ১৯৯৮ সালের বিশ্বকাপেও সমসংখ্যক গোল করেন, সেবার ব্রাজিল ফাইনালে ওঠে।


title: বেবেতো

text: ১৯৯৪ সালের বিশ্বকাপের আরও একটি ঘটনা তাকে বিশ্বজোড়া খ্যাতি এনে দেয়। হল্যান্ডের বিরুদ্ধে কোয়ার্টার ফাইনালের কয়েকদিন আগেই তাঁর তৃতীয় সন্তানের। হল্যান্ডের জালে বল জড়িয়ে দেয়ার সাথে সাথে তিনি দৌড়ে মাঠের পার্শ্বরেখায় ছুটে যান। দু'হাতে কোন অদৃশ্য শিশুকে দোলানোর ভঙ্গিমায় নাড়াতে থাকেন। সতীর্থ রোমারিও এবং মাজিনহো তার সাথে একই কায়দায় গোল-উদযাপনে যোগ দিন। তাদের তিনজনের এই অভূতপূর্ব কায়দায় গোল-উদযাপন বিপুল জনপ্রিয়তা পায়।


title: কার্লোস আলবার্তো পেরেইরা

text: কার্লোস আলবার্তো পেরেইরা () (জন্ম: ২৭ ফেব্রুয়ারি, ১৯৪২) ১৯৯৪ সালের বিশ্বকাপ ফুটবল জয়ী ব্রাজিল দলের ম্যানেজার ছিলেন। ২০১০ বিশ্বকাপে তিনি স্বাগতিক দক্ষিণ আফ্রিকার কোচের দায়িত্ব পালন করেন।


title: কার্লোস আলবার্তো পেরেইরা

text: পাঁচটি ফুটবল বিশ্বকাপে পাহেইরা কোচ হিসেবে অংশগ্রহণ করেন। স্পেনে অনুষ্ঠিত ১৯৮২ সালের বিশ্বকাপে কুয়েতকে দিয়ে সূচনা। ১৯৯০ বিশ্বকাপে তিনি সংযুক্ত আরব আমিরাতের কোচের দায়িত্ব পালন করেন। ১৯৯৬ সালের বিশ্বকাপে তিনি সৌদি আরবের দায়িত্বে ছিলেন। ব্রাজিল দলকে নিয়ে বিশ্বকাপে অংশ নিয়েছেন দু'বার। ১৯৯৪ বিশ্বকাপে ব্রাজিল চ্যাম্পিয়ন হলেও ২০০৬ সালের বিশ্বকাপে কোয়ার্টার ফাইনালে ব্রাজিল ফ্রান্সের কাছে পরাজিত হয়ে বিদায় নেয়। ২০১০ বিশ্বকাপে স্বাগতিক দক্ষিণ আফ্রিকার কোচ হিসেবে সর্বশেষ দায়িত্ব পালন করেন।


title: কার্লোস আলবার্তো পেরেইরা

text: ১৯৯৮ সালের বিশ্বকাপ চলাকালীন অবস্থাতেই তিনি সৌদি আরবের কোচের পদ থেকে বরখাস্ত হন।


title: ১৯৮৮ গ্রীষ্মকালীন অলিম্পিক

text: ২৪তম গ্রীষ্মকালীন অলিম্পিক ১৯৮৮ সালের সেপ্টেম্বরের ১৭ তারিখ থেকে ২রা অক্টোবর পর্যন্ত দক্ষিণ কোরিয়ার রাজধানী সিউলে অনুষ্ঠিত হয়। ১৬০ টি দেশের সর্বমোট ৮৩৯১ জন অ্যাথলেট এতে অংশ নেন।


title: ১৯৮৮ গ্রীষ্মকালীন অলিম্পিক

text:
১৫৯টি দেশ থেকে আগত ক্রিড়াবিদরা সিওল গেমের প্রতিযোগিতায় অংশগ্রহণ করেন। আরুবা, আমেরিকান সামোয়া, কুক দ্বীপপুঞ্জ, গুয়াম, মালদ্বীপ, ভানুয়াটু, সেন্ট ভিনসেন্ট ও গ্রেনাডাইন দ্বীপপুঞ্জ, এবং দক্ষিণ ইয়েমেন তারা তাদের প্রথম অলিম্পিক গেমে অংশগ্রহণ করেন।
নিম্নলিখিত তালিকায় দেশসমূহের পাশে তাদের সিওল প্রতিযোগিতায় অংশগ্রহণকারী ক্রীড়াবিদের সংখ্যা নির্দেশনা করে হল :


title: ১৯৮৮ গ্রীষ্মকালীন অলিম্পিক

text: এই টেবিলে প্রথম দশটি দেশের পদক জয়ী :


title: ২০০৮ গ্রীষ্মকালীন অলিম্পিকে সাঁতার – পুরুষদের ৪ x ১০০ মিটার ফ্রিস্টাইল রিলে

text: ২০০৮ অলিম্পিক গেমসে পুরুষদের ৪×১০০মিটার ফ্রিস্টাইল রিলে বিভাগের প্রতিযোগিতা আগস্টের ১০ ও ১১ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল প্রতিযোগিতা। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় প্রতি সাঁতারুকে পুলটি দুইবার পার করতে হয়।


text: ফাইনাল ছাড়া সর্বমোট দু'টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক আটটি দল অংশগ্রহণ করেন। একক হিটের ফলের ওপর কোনো দলের অগ্রবর্তী হওয়া নির্ভর করে না। সামগ্রিক ভাবে সেরা সময় করা ৮টি দল নিয়ে ফাইনাল হিট হয়। সেখানে অবশেষে এই আটটি দল পদকের উদ্দেশ্যে প্রতিদ্বন্দ্বিতা করে। ফাইনালে একটি দলে সদস্য বদল হতে পারে।


text: মোট ১৬টি NOC এই বিভাগে প্রতিদ্বন্দ্বিতা করে। এই ১৬টি NOC-এর মধ্যে ২০০৭ বিশ্ব অ্যাকুয়াটিক্স চ্যাম্পিয়নশিপেসেরা সময় করা ১২টি দল ছিল; সেই সঙ্গে ছিল যোগ্যতা নির্ণায়ক পর্বে সেরা সময় করা প্রথম ৪টি দল।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।


text: হিটে সেরা সময় করা ৬টি দল আগের অলিম্পিক রেকর্ড ভাঙে। আবার এদের মধ্যে প্রথম তিনটি দল আগের বিশ্ব রেকর্ডও ভেঙে ফেলে।


text: এছাড়া, এই বিভাগের প্রথম হিটে, ফ্রান্সের অ্যামুরি লেভঁ পুরুষদের ১০০মিটার ফ্রিস্টাইল বিভাগে লিড-অফ সাঁতারু হিসাবে নতুন অলিম্পিক রেকর্ড। পরে অস্ট্রেলিয়ার এমোন সুলিভান ফাইনালে লিড-অফ সাঁতারু হিসাবে নতুন বিশ্ব রেকর্ড গড়ে এই রেকর্ড ভাঙেন। এরপর পুরুষদের ১০০মিটার ফ্রিস্টাইল প্রতিযোগিতার প্রথম সেমিফাইনালে ফরাসি সাঁতারু অ্যালেন বার্নার্ড এই রেকর্ড ভাঙেন। কিন্তু সুলিভান সেই হৃত রেকর্ড পুনরুদ্ধার করেন দ্বিতীয় সেমিফাইনালে।


text: ফাইনালে, এমন পরিস্থিতির সৃষ্টি হয় যে, কোনো দল যদি শুধুমাত্র প্রথম পাঁচটি দলের মধ্যে থাকে, তাহলে সেই দল আগের দিনের হিটে করা বিশ্বরেকর্ডের থেকে ভাল সময় করবে।হিটেই যুক্তরাষ্ট্রের দলটি মাইকেল ফেলপসের উপস্থিতি ছাড়াই বিশ্ব রেকর্ড গড়ে। সেই সঙ্গে ফ্রান্স ও অস্ট্রেলিয়াও তাদের তারকা সাঁতারু যথাক্রমে অ্যালেন বার্নার্ড এবংএমোন সুলিভান ছাড়াই আগের বিশ্ব রেকর্ডের থেকে কম সময় করে। হিটের সময় পাঁচ মহাদেশীয় রেকর্ডই চূর্ণ হয়।


text: ফাইনালে, হিটে সৃষ্ট আমেরিকার বিশ্বরেকর্ডের থেকে কম সময় করে প্রথম পাঁচটি দল, যথাক্রমে, যুক্তরাষ্ট্র নিজে, ফ্রান্স, অস্ট্রেলিয়া, ইটালি, এবং সুইডেন। এছাড়া কানাডা ২০০৮ অলিম্পিকের আগের বিশ্বরেকর্ডের থেকে কম সময় করে। আর ফাইনালের সব দল ২০০৮ অলিম্পিকের আগের অলিম্পিক রেকর্ডের থেকে ভাল সময় করে। বিশ্ব রেকর্ডের সময় ২% কমে যায় এই হিটে ও ফাইনালের অসাধারণ প্রতিযোগিতার পর।


text: অ্যাথেন্সে অনুষ্ঠিত ২০০৪ গ্রীষ্মকালীন অলিম্পিকের সাথে এবারের প্রতিযোগিতায় গতির বৈপরীত্য লক্ষ্যনীয়। ২০০৪-এ দক্ষিণ আফ্রিকা দল বিশ্ব রেকর্ড করে স্বর্ণপদক ঘরে তোলে। দক্ষিণ আফ্রিকা সেই একই রিলে দলকে এবারও নিয়ে আসে, এবং তারা গতবারের রেকর্ডের থেকে ০.৫১সেকেন্ড কম সময় করে; তা সত্বেও তারা বেজিং-এ শুধু মাত্র সপ্তম স্থান অধিকার করে। বস্তুতপক্ষে, ২০০৮ ফাইনালের ৮টি দলই ২০০৪ অলিম্পিকে দক্ষিণ আফ্রিকার সোনাজয়ী সময়ের থেকে দ্রুত সন্তরণ করে।


text: প্রতিযোগিতার প্রথম চরণেই ১০০মিটার ফ্রিস্টাইল সাঁতারের রেকর্ড সাঁতারুরা ভেঙে দিতে সক্ষম ছিল। হিটে, ফ্রান্সের অ্যামুরি লেভঁ অলিম্পিক রেকর্ড ভাঙেন, অন্যদিকে ফাইনালে বিশ্ব রেকর্ডের পতন হয় অস্ট্রেলিয়ান এমোন সুলিভানের কাছে। ভগ্ন সময়ের জন্য প্রথম চরণে সাঁতার না কাটা সাঁতারুদের করা সময় গৃহীত হয় না কারণ এঁরা বেদির উপর থেকে ঝুঁকে থাকতে পারেন এবং আগের সাঁতারু এগিয়ে এলেই জলে ঝাঁপ দিতে পারেন। অন্যদিকে প্রথম বা লিড-অফ সাঁতারুর সময় গণনা করা হয় স্থিতাবস্থা থেকে। ফলতঃ আরও পাঁচজন সাঁতারু ফাইনালেই আরও কম সময় করলেও, লিড-অফ সাঁতারু না হবার জন্য, বিশ্ব রেকর্ড সুলিভানের নামে হয়। এই পাঁচজনের সেরা জ্যাসন লেজাক ৪৬.০৬সেকেন্ড সময় করে ১০০মিটার ফ্রিস্টাইল বা মেডলির ইতিহাসে যে কোনো চরণে দ্রুততম সাঁতারু হন। দুদিন বাদে ১০০মিটার ফ্রিস্টাইলের প্রথম সেমিফাইনালে ফ্রান্সের অ্যালেন বার্নার্ড ৪৭.২০সেকেন্ড সময়ে রেকর্ড পুনরুদ্ধার করেন। কিন্তু দ্বিতীয় সেমিফাইনালেই সুলিভান ৪৭.০৫সেকেন্ড সময়ে আবার সে রেকর্ড ভাঙেন।


text: আসল নাটক তোলা ছিল ফাইনালের জন্য। সেখানে আমেরিকান জেসন লেজাক শেষ ৫০মিটার ফরাসি অ্যালেন বার্নার্ডের রেকর্ডের থেকেও ০.৯সেকেন্ড কম সময় করে প্রতিযোগিতা জেতেন। রিলে প্রতিযোগিতার ইতিহাসে এটিই অন্তর্বর্তী চরণে দ্রুততম। প্রসঙ্গতঃ NBC-এর ড্যান হিক্স ও রাউডি গেইন্সের কথোপকথন উল্লেখযোগ্য:


title: বলরাম

text:
বলরাম হলেন হিন্দু দেবতা কৃষ্ণের জ্যেষ্ঠভ্রাতা। তিনি বলদেব, বলভদ্র ও হলায়ুধ নামেও পরিচিত। বৈষ্ণবরা বলরামকে বিষ্ণুর অবতার-জ্ঞানে পূজা করেন। ভাগবত পুরাণের তালিকাতেও তাঁর নাম আছে। বৈষ্ণব ও অন্যান্য হিন্দুরা সবাই তাঁকে বিষ্ণুর শয্যারূপী শেষনাগের একটি রূপ বলে মনে করেন।
দ্বাপর যুগের শেষে বলরামের জন্ম হয় রোহিণীর গর্ভে। রোহিণী হলেন শ্রীকৃষ্ণের পিতা বসুদেবের আর এক পত্নী ও নন্দের ভগিনী । শ্রীহরি বিষ্ণুর আদিশেষ নাগের অবতার হলেন বলরাম ।
অত্যাচারী কংসের কারাগারে বন্দী বসুদেব ও দেবকীর সপ্তম গর্ভে বলরাম আসেন, কিন্তু কংসের হাত থেকে সেই শিশুকে বাঁচানোর জন্য শ্রীহরির আদেশে দেবী যোগমায়া দেবকীর সপ্তম গর্ভের ভ্রূণ সেখান থেকে নন্দগৃহে রোহিণীর গর্ভে স্থাপিত করেন । ফলে দেবকীর সপ্তম গর্ভ মৃত সন্তান জন্ম দেয় এবং রোহিণীর গর্ভে বলরামের জন্ম হয় ।
বল মানে শক্তি । শক্তি ও আধ্যাত্মিকতার মিলন হয়েছে বলে তার নাম বলরাম রাখা হয় । তিনি ভ্রাতা শ্রীকৃষ্ণের সহিত অনেক অসুর বধ করেন ও ভাইয়ের সাথে এক মধুর সম্পর্কের আদর্শ স্থাপন করেন।


title: বলরাম

text: কুরুক্ষেত্র যুদ্ধে বলরাম কোনও পক্ষ অবলম্বন করেননি। একজন আদর্শ ভ্রাতা হিসেবে বলরাম তুলনাহীন। বাল্যকাল থেকে কৃষ্ণ তাঁকে কম জ্বালাননি। তবু সবকিছু হাসিমুখে সহ্য করেছেন। বহু বিপদে কৃষ্ণকে আগলে রেখেছেন। বলরাম অত্যন্ত পত্নীনিষ্ঠ। স্ত্রী রেবতী তাঁর চাইতে ঢের বড়, একেবারে অন্য যুগের নারী। তাঁর প্রতি বলরামের প্রেম এতটাই দৃঢ় যে, তিনি দ্বিতীয় বিবাহের কথা ভাবেনইনি। তাঁর দুই পুত্র— নিষ্ঠা এবং উল্মুক। বলরাম পূর্বজন্মে ছিলেন রামের ভ্রাতা লক্ষ্মণ। তিনি অনুরোধ করেন তাঁকে যেন তাঁর জ্যেষ্ঠ ভ্রাতা হিসেবে একজন্ম কাটাতে দেওয়া হয়। বলরামের অস্ত্র এক বিশাল লাঙল। তিনি এ কারণে ‘হলধারী’ নামেও পরিচিত। তিনি সর্বদা নীলাম্বরধারী। তিনি তুমুল পানাসক্ত ছিলেন। এই আসক্তি নিয়ে অনেকবার অনেক রকম সমস্যাও হয়। তিনি ভীম এবং দুর্যোধনের গুরু। তাঁরা তাঁর কাছে গদাযুদ্ধ শিখেছিলেন।


title: ত্রিশরণ

text:
ত্রিশরণ, ত্রিরত্ন বা রত্নত্রয় (সংস্কৃত: त्रिरत्न), (পালি: তিসরন), (), বৌদ্ধ ধর্মীয় মন্ত্র। বৌদ্ধ ধর্মাবলম্বীরা শাক্যমুনি বুদ্ধের সামনে এই রত্নত্রয় গ্রহণ করেন।
এই ত্রিরত্ন বা ত্রিশরণ হলো:


title: বরাহ

text: বরাহ হলেন হিন্দু দেবতা বিষ্ণুর অবতার। এই অবতারে বিষ্ণু বন্য শূকরের রূপ ধারণ করেছিলেন। পুরাণ বলে, তিনি হিরণ্যাক্ষ নামক রাক্ষসের হাত থেকে ভূদেবী পৃথিবীকে উদ্ধার করেন। হিরণ্যাক্ষ পৃথিবীকে মহাজাগতিক সমুদ্রের তলায় লুকিয়ে রেখেছিলেন। বিষ্ণু বরাহ-এর বেশ ধারণ করে এক হাজার বছর ধরে হিরণ্যাক্ষের সঙ্গে যুদ্ধ করে তাঁকে পরাজিত ও নিহত করেন। তারপর পৃথিবীকে মহাজাগতিক সমুদ্রের তলা থেকে উদ্ধার করেন।


title: বরাহ

text: শিল্পকলায় দুভাবে বরাহের চিত্র আঁকা হয়ে থাকে। কখনও তাঁকে দেখানো হয় সম্পূর্ণ পশুর রূপে; আবার কখনও দেখানো হয় আধা-মানুষ, আধা-পশুর রূপে। দ্বিতীয় রূপটিতে তাঁর চারটি হাত; চার হাতে শঙ্খ-চক্র-গদা-পদ্ম; এবং বরাহদন্তে ধরা থাকে পৃথিবী। বরাহ অবতার প্রলয়ের পর পৃথিবীর নবজন্ম ও নতুন কল্প প্রতিষ্ঠার প্রতীক। বরাহ পুরাণে বরাহ অবহারের পূর্ণাঙ্গ উপাখ্যান পাওয়া যায়।


title: হেনরি ডুনান্ট

text: জীন হেনরি ডুনান্ট () (জন্ম: ৮ মে, ১৮২৮- মৃত্যু: ৩০ অক্টোবর, ১৯১০) একজন সুইস ব্যবসায়ী এবং সমাজকর্মী। ১৮৫৯ সালে তার একটি ব্যবসায়িক সফরে, তিনি ইতালির সলফেরিনো যুদ্ধ প্রত্যক্ষ করেছেন। "সলফেরিনোর স্মৃতি" নামক বইয়ে তিনি তার সকল স্মৃতি ও অভিজ্ঞতা বর্ণনা করেছিলেন, যা পরবর্তীতে তাকে ১৮৬৩ সালে আন্তর্জাতিক রেডক্রস কমিটি প্রতিষ্ঠায় অনুপ্রেরনা দিয়েছিল। ডুনান্টের ধারনার উপর ভিত্তি করে ১৮৬৪ সালে জেনেভা কনভেনশন তৈরি হয়। ১৯০১ সালে ফ্রেদেরীক পাসীর সাথে সম্মিলিত ভাবে শান্তিতে নোবেল পুরস্কার লাভ করেন।


title: ২০০৮ গ্রীষ্মকালীন অলিম্পিকে সাঁতার – মহিলাদের ৪ x ১০০ মিটার ফ্রিস্টাইল রিলে

text: ২০০৮ অলিম্পিক গেমসে মহিলাদের ৪×১০০মিটার ফ্রিস্টাইল রিলে বিভাগের প্রতিযোগিতা আগস্টের ৯ (যোগ্যতাপর্ব) ও ১০ (ফাইনাল) তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল প্রতিযোগিতা এবং সাঁতারুরা সাধারণতঃ ফ্রন্ট ক্রল সাঁতার কাটেন। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় চারজন সাঁতারুর প্রত্যেককে পুলটি দুইবার পার করতে হয়। প্রথম সাঁতারু দেওয়াল ধরার পরেই অন্য সাঁতারু জলে ঝাঁপাতে পারে; ফলে এই প্রতিযোগিতায় পারস্পরিক বোঝাপড়ার গুরুত্ব অপরিসীম।


text: ফাইনাল ছাড়া সর্বমোট দু'টি হিট অনুষ্ঠিত হয় এবং প্রতিটিতেই সর্বোচ্চ সংখ্যক আটটি দল অংশগ্রহণ করেন। একক হিটের ফলের ওপর কোনো দলের অগ্রবর্তী হওয়া নির্ভর করে না। সামগ্রিক ভাবে সেরা সময় করা ৮টি দল নিয়ে ফাইনাল হিট হয়। সেখানে অবশেষে এই আটটি দল পদকের উদ্দেশ্যে প্রতিদ্বন্দ্বিতা করে। ফাইনালে একটি দলে সদস্য বদল হতে পারে।


text: মোট ১৬টি NOC এই বিভাগে প্রতিদ্বন্দ্বিতা করে। এই ১৬টি NOC-এর মধ্যে ২০০৭ বিশ্ব অ্যাকুয়াটিক্স চ্যাম্পিয়নশিপেসেরা সময় করা ১২টি দল ছিল; সেই সঙ্গে ছিল যোগ্যতা নির্ণায়ক পর্বে সেরা সময় করা প্রথম ৪টি দল।


text: * যে সকল সাঁতারু শুধুমাত্র হিটে অংশগ্রহণ করেছিলেন এবং সেই সুবাদে পদক জিতেছিলেন।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।


text: এছাড়া, এই বিভাগের ফাইনালে, জার্মানির লিড-অফ সাঁতারু ব্রিটা স্টিফেন ৫৩.৩৮ সময়ে মহিলাদের ১০০মিটার ফ্রিস্টাইলে নতুন অলিম্পিক রেকর্ড গড়েন। পরে, ব্যক্তিগত বিভাগের ফাইনালে তিনি ৫৩.১২ সেকেন্ড সময়ে সেই রেকর্ড আরও ভালো করে স্বর্ণপদক জেতেন।


text:
AS = এশীয় রেকর্ড (Asian Record)
DNS = শুরু করেনি (Did Not Start)